Пахта ўрнига жўхори ва буғдой\nҚозоғистонлик пахтакорлар эндиликда ғаллакорга айланадилар.\nҚозоғистон минтақада долзарблашиб бораëтган сув тақчиллиги муносабати билан ўз пахта майдонларини кескин қисқартиришни режаламоқда.\nСувсизлик юзага чиқарган қарор\nБу йилги қурғоқчилик ва Ўзбекистон томонининг Қозоғистонга сувни керакли миқдорда етказиб беролмагани қозоқ расмийларини ана шундай қарор қабул қилишга ундаган.\nЖорий йил ёзида Қозоғистон бош вазири ўринбосари Умирзақ Шукеев Мақтаорол туманидаги пахта майдонларини бир ярим баробарга қисқартириш зарурлигини айтган эди:\n- Бугунги кунда маккажўхори ва буғдой пахтага нисбатан анча рақобатбардош маҳсулот бўлиб ҳисобланади. Шу боис пахта майдонларини максимал даражада, яъни 60-70 минг гектаргача қисқартириб, унинг ўрнига 30 минг гектарга қишки буғдой, яна 30 минг гектарга беда, 10 минг гектарга эса полиз экинлари экишимиз керак. Шундагина биз сув истеъмолини ҳозиргига қараганда икки баробар камайтира оламиз, - деган эди ўз сўзида бош вазир ўринбосари Умирзақ Шукеев.\nСув танқислиги туфайли бу йил Қозоғистонда пахтадан ўтган йилга нисбатан 30 фоиз кам (335 тонна) ҳосил олинган. Аввалги йилларда бу кўрсаткич 435-450 минг тоннани ташкил қилганди.\nАйни пайтда, Жанубий Қозоғистон қишлоқ хўжалиги бошқармаси раис ўринбосари Қанатбек Ўспанбековга кўра, қозоғистонлик пахтакорлар пахта майдонлари қисқартирилгани билан олинажак ҳосил миқдорини камайтирмоқчи эмаслар.\n- Масалан, пахта экиш учун аввал 100 минг гектар ер ажратилган бўлса, эндиликда 80 минг гектардан ошмаслиги керак. Бироқ мана шу 80 минг гектардан аввалгидек миқдорда ҳосил олишимиз керак, - деди Қанатбек Ўспанбеков.\nУнга кўра, жанубий Қозоғистондаги қишлоқ хўжалиги ва пахта учун ажратилган майдонларни қисқартириш қарори иложсизлик туфайли қабул қилинган.\nСаноатчилар қарордан норози\nАммо бу қарор пахта хом ашёси билан ишловчи корхона вакилларини анча ташвишга қўйган кўринади.\n- Биз бу қарорга қўшилолмаймиз, чунки пахтага бўлган талаб қандай қондирилиши масаласи очиқ қолмоқда, - дея маълум қилди Қозоғистон Енгил саноат корхоналари ассоциациясининг президенти Любовь Худова.\nУнга кўра, 2005 йилдан эътиборан Қозоғистонда пахта толасини ишлаб чиқариш миқдори кескин камайган. 2006 йилда бу кўрсаткич тахминан 10,5 фоизни ташкил қилган бўлса, 2007 йили деярли 29 фоизга қисқарган.\nПахтани мардикор теради, роҳатини мелиса кўради\nАйтиб ўтиш жоизки, асосан Қозоғистон жанубида етиштириладиган пахта кўпроқ ўзбек муҳожирлари меҳнати эвазига амалга оширилади. Маҳаллий аҳоли рози бўлмайдиган ҳақ эвазига жон-жон деб ишлайдиган ўзбекистонликлар йиғим-терим ишларида кўпроқ ноқонуний равишда иштирок этадилар.\nЎзбекистонлик фермер Отаназар Оллобергановнинг айтишича, Қозоғистонда ўзбек мардикорлари ўз юртларида бир килограмм пахта учун оладиган 65 сўмдан анча кўп ҳақ оладилар.\n- Қаерда пул кўп берилса, халқ ўша ерга боради. Ҳамма ҳам яхши даромад олинадиган жойга интилади, - дейди суҳбатдош.\nШу билан бирга, ўзбекистонлик фермер ҳозирда ўзбек мардикорлари Қозоғистонга бориб, пахта теримида иштирок этишдан бироз қўрқиб қолганини ҳам қистириб ўтади:\n- Йўл азоби ёмон. Йўлда уни барибир тинч қўйишмайди. Олган пулларини барибир йўлда милиционерлар, божхонадагилар олиб қўяди, - дейди Отаназар Оллоберганов.\nАйни пайтда Марказий Осиё бўйича иқтисодий стратегия институтининг таҳлилчиси Нобет Бизенов ҳам Қозоғистондаги пахта йиғим-терими ўзбекистонлик меҳнат муҳожирлари учун молиявий жиҳатдан жозиб бўлса-да, мазкур кампания мардикорлар ҳаёти учун баъзан хавфли бўлиши мумкинлигини таъкидлайди.


PUBG Mobile, AliExpress ва яна уч юзта хитойча илова хавф остида! - Terabayt.Uz\nPUBG Mobile, AliExpress ва яна уч юзта хитойча илова хавф остида!\nСмартфондан хитойча дастурларни ўчиришга ёрдам берувчи Remove China Apps иловаси чиқибоқ хитга айланганлиги ҳақида ёзган эдик. Бироқ Google компанияси Хитой ва Ҳиндистон орсидаги зиддият сабабли оммалашган бу иловани Play Market’дан тезда олиб ташлаган.\nЎҚИНГ: Бу мессенжер қип-қизил жосус экан-ку!\nСиёсий сабабларга кўра Ҳиндистон жорий йилда 59 та хитойча иловани тақиқлаган, улар орасида TikTok, ShareIt, UC Browser, WeChat, CamScanner каби машҳурлари ҳам бор. Кейинроқ эса мамлакатда яна 47 та илова чекланди – булар асосан олдин тақиқланган ўша дастурларнинг «енгиллаштирилган» версиялари ёки клонларидир.\nСўнгги хабарларга кўра, Ҳиндистон ҳукумати энди Хитойнинг яна 275 та мобил дастурини хавфсизлик ва махфийлик жиҳатидан текширишга киришган. Англаб турганингиздек, уларни ҳам бирор баҳона билан «филлар ўлкаси»да чеклашга ҳаракат бошланган.\nЯнги рўйхатда дунё бўйича оммабоп шутер – PUBG Mobile ўйини ҳамда AliExpress онлайн дўконининг мобил иловаси ҳам бор. TikTok’дан ташқари, ByteDance стартапининг яна Resso ҳамда Ulike оқимли мусиқа сервислари ҳам хавф остида турибди. Шунингдек, смартфонлари Ҳиндистонда ўта оммалашган Xiaomi компаниясининг 14 та иловаси тақиқланиши мумкин.\nPUBG Mobile учун чеклов ўрнатилса, бу Tencent компанияси учун қаттиқ зарба бўлади. Зеро, мазкур ўйин учун Ҳиндистон энг йирик бозор ҳисобланди – бу ерда уни 175 миллиондан ошиқ ўрнатиб олишган; бу эса умумий юклаб олишларнинг салкам 24 фоизини ташкил этади.\n#Aliexpress #иловалар #мобил ўйинлар #ўйинлар #PUBG Mobile #TikTok


ЭЪТИҚОД ЎҒРИЛАРИ - Fitrat.uz\nБош саҳифа / Мақолалар / ЭЪТИҚОД ЎҒРИЛАРИ\nAprel 26, 2021\tЭЪТИҚОД ЎҒРИЛАРИda fikr bildirishni o'chirish 22 Кўришлар\nГлобаллашув жадаллашиб, ижтимоий тармоқлар тобора ривожланиб бормоқда. Бунинг яхши томони кўп, албатта. Масалан, илм-фан, ижод, касб-ҳунар, ишлаб чиқариш, саноат, технологиялар башарият турмушини янада фаровонлаштирмоқда.\nАммо танганинг икинчи томони ҳам бор. Ижтимоий тармоқлар орқали “эътиқод ўғирлиги” ҳам содир бўлмоқда. Масалан, Ўзбекистонда аҳолининг 98 фоизини Ислом динига эътиқод қилувчилар ташкил этади. Алҳамдулиллаҳ, сўнгги йилларда динимизни ўрганиш, таниш, билиш, амал қилиш борасида жуда катта ижобий ўзгаришларга эришмоқдамиз.\nБироқ юртимизда яратилган беқиёс эркинликлар, улкан шарт-шароитлардан айрим ғайридин секталар турли сиёсий кучлар кўмагида мусулмон халқимиз орасида ўз диний эътиқодларини сингдиришга, бу жараёнда ўнлаб, юзлаб восита ва усуллардан фойдаланишга уринмоқда.\nАйрим мусулмонлар уларнинг ҳийла-найрангларига учиб, алданиб, ҳатто муқаддас Ислом динидан воз кечиб, бошқа диндаги тоифалар тарғиботчилари таъсирига тушиб қолишмоқда.\nЭй мусулмонлар, унутмайлик, муқаддас динимизни ҳеч нарсага алмашмайлик. Бу дунёнинг баъзи синовлари ёки орзу-ҳаваслар кетидан қувиб, охиратимизни вайрон қилмайлик. Аллоҳ таолонинг ғазабига, дўзах азобига дучор бўлмайлик.\nАйрим дин душманлари, “эътиқод ўгрилари” баъзи маҳалладошларимизни, қавм-қариндошларимизни йўлдан уриб, динимиздаги энг катта гуноҳ, яъни Исломдан чиқиб, бошқа диний эътиқодни қабул қилдиришга қаттиқ киришмоқда.\nАхир, Қуръони каримда: “Кимки, Ислом динидан ўзга динни дин деб танласа, асло қабул бўлмас, ва у охиратда қаттиқ афсус чекади” (Оли Имрон сураси, 85-оят), деб марҳамат қилинган-ку!\nАзиз мусулмонлар, жуда ҳушёр бўлайлик, айрим фитначилар ўта айёрона тарзда бизни аврашга, муқаддас китобимиз Қуръон оятларини нотўғри тушунтиришга интилмоқда. Масалан, баъзи “эътиқод ўғрилари”, имконияти чекланганлар, хусусан, гунглар, карлар ўртасида ташвиқот олиб бориб, Бақара сурасининг 7-оятини бузиб талқин қилишмоқда. Яъни, улар: “Худо айрим бандаларининг қулоқларини кар, кўзларини кўр қилиб қўюр ҳамда уларга охиратда қаттиқ азоб ҳам тайерлаб қўйган”, дейишяпти.\nБу қандай бедодлик, безбетлик, инсофсизлик, ахир. Аслида, бу ояти карима Ислом динини қабул қилишдан бош тортган, мусулмонларга азият берувчи ғайридин шахслар, тоифалар ҳақида-ку.\nШундай экан, азиз диндошлар, муҳтарам мусулмонлар, Исломни маҳкам ушланг, “эътиқод ўғрилари” алдовига, моддий-маънавий ёрдамига алданманг. Вақти-соати етиб, ҳамамиз бу фоний дунёни тарк этамиз. Аллоҳ таоло барчамизга имон билан омонатимизни топширишни насиб айласин!\nАввалги ҲAЛОЛЛИК СAОДAТ МAНБAИ\nКейинги ИМОМ АБУ ҲАНИФА: “АЛЛОҲ ОСМОНДА” ҚАВЛИ ҲАҚИҚАТЛАРИ


29 ноябрь, 2020, 22:57\nТеглар:Спартак | РПЛ | Остон Ўрунов\nҲамюртимиз захирада қолдирилди.\nРоссия Премьер-лигаси 16-туридан ўрин олган "Спартак" - "Ротор" учрашуви ўз якунига етди. Унда мезбонлар 2:0 ҳисобида ғалаба қозонди. Дастлаб, биринчи бўлимда Кокорин пенальтидан унумли фойдаланиб, ҳисобни очди. Баҳс якуни арафасида Жиго жамоасига ишончли ғалаба тақдим этувчи голни урди.\nУшбу ғалабадан сўнг, "қизил-оқлар" ҳисобидаги очколар 32 тага етиб, "Зенит" ва ЦСКА билан бир хил очко тўплаб турибди. "Ротор" эса сўнгги поғонада 8 очко билан бормоқда.\nАлександр Кокорин 15'\nСамуэль Жиго 90'\nУчрашув якунланди. Матнли трансляцияни Аюдулвосид Валихонов олиб борди.\nГОООООООООООЛЛЛЛЛЛЛЛЛЛЛЛЛЛЛ!!! Жиго ҳисобни ишончли кўринишга олиб келиб қўйди.\nЛарссон ўрнига Кутепов майдонга тушмоқда.\nПесегов ўрнига Серченков майдонга ташланди.\nФламарион ўрнига Саплинов майдонга тушди.\nПонсенинг зарбасидан сўнг, "Ротор" посбони ажойиб сейвни амалга оширди.\n"Ротор" таркибида Давиташвили ўрнаг Кипиани майдонга тушмоқда.\nМозеснинг яна бир узатмаси ҳимоячиларга қийинчилик туғдирмади.\nПесегов бундай хавфли ўйин учун қизил карточка билан ҳам жазоланиши мумкин. Аммо ҳакам ҳозирча жим.\nМуллин ўз ўрнини Микелтадзега бўшатиб берди.\nКралнинг жарима майдонига узатган тўпи ҳимоячилар томонидан қайтарилди.\n"Спартак"нинг бурчак зарбаси бесамар кетди.\nКокорин ўрнига Бакаев майдонга ташланди.\nБарчаси яхши, у майдонга қайтмоқда.\nЖикияга яна тиббий ёрдам керак бўлмоқда.\nУмяров ўрнига Ешченко майдонга тушмоқда.\nТедеско ҳам ортиқча эътироз учун сариқ карточка ишлаб олди.\nЛарссоннинг эндиги қўполлиги карточка билан жазоланиши аниқ эди. Огоҳлантириш.\nАндрес Понсе тепган тўп дарвозабоннинг қўлларига бориб тушди.\nЖикия тиббий ёрдам олмоқда.\nГогуанинг голи инобатга олинмади. Ҳакам қоидабузарлик бўлганини қайд этди.\nПонсенинг зарбасини дарвозабон пастки бурчакдан олиб чиқди.\nЗобнин узатган тўпга шериклари ета олмади.\nЛарссоннинг зарбаси бироз ноаниқ кетди. Яхшигина вазият қўлдан бой берилди.\nБурчак зарбасини ҳимоячилар қайтариб юборди.\nМозес жарима майдонига ажойиб тарзда ёриб кириб, зарба берди. Дарвозабон тўпни қайтаришга эришди. Супер сейв.\nКокориннинг зарбаси дарвозанинг устидан ўтиб кетди.\nЭнди бурчак узатмаси амалга ошириш навбати москваликларда. Аммо ҳимоячилар иккинчи қаватда яхши ҳаракат қилди.\nВолгоградликлар бурчак тўпини тезда ўйинга киритиб юборди.\nАндрес Понсенинг зарбаси ҳимоячиларга тегиб, майдонни тарк этди. "Ротор" бурчак тўпини амалга оширади.\nПонсе ҳужумда фол ишлатди.\nЛарссоннинг яна бир фоли ҳакам томонидан карточкага лойиқ кўрилмади.\nЛарссон тактик фол билан рақиб ҳужумини тўхтатиб қолди.\n"Спартак" бурчак зарбасини қисқа пас орқали ўйнаб кетди.\n"Спартак" қисқа узатмалар билан ўйнамоқда.\nПонсенинг зарбаси ҳимоячилар томонидан блокланди.\nМозеснинг жарима майдонига узатган тўпини ҳимоячилар қайтаришга эришди.\nПонсе қўполлик билан рақиб ҳужумини тўхтатиб қолди.\nБурчакдан узатилган тўпга Крал аниқ зарба бера олмади.\nЗобниннинг жарима майдонига узатган тўпини ҳимоячилар осонлик билан қайтаришга эришди.\nГОООООООООООЛЛЛЛЛЛЛЛЛЛЛЛЛЛЛЛ!!! Кокорин пенальтини аниқ амалга оширди.\nВАР "Ротор" дарвозасига пенальти белгилади.\nДавиташвили сариқ карточка ишлаб олди.\nКокориннинг жарима майдонига узатган тўпи ҳимоячилар томонидан қайтарилди.\nЛарссон бирга-бир имкониятдан фойдалана олмади.\nПонсе қоидани бузди. Ҳакам оғзаки равишда уни жиддий огоҳлантирди.\nМозес жарима майдонига узатган тўп ҳимоячилар томонидан қайтарилди.\nБурчак зарбаси москваликларга хавфли вазият тақдим этмади.\nАссалому алайкум, азиз футбол мухлислари. РПЛ навбатдаги тури доирасида ҳамюртимиз Остон Ўрунов ҳаракат қилаётган Москванинг "Спартак" клуби "Ротор"ни ўз майдонида қабул қилади. Ушбу баҳс матнли трансляциясини Аюдулвосид Валихонов эътиборингизга ҳавола этади.\nBo‘ldi Spartakdan ket boshqa kulbga o‘t SSKAga o‘t\nТЕЗКОР ХАБАР “Биз Месси, Роналду ва Ўруновни олишдан воз кечмаймиз!” (Остоннинг фаолиятига доир янги маълумотлар)\nОстон нега "Уфа"га қайтмагани сабаби маълум бўлди


Бир клуб тарихи: "Қизил иблислар" / CHAMPIONAT.asia\n17:07Омар Момани ПСЖнинг "Аталанта"га қарши ўйиндаги камбэкига атаб карикатура чизди 1 16:44Мората - "Ювентус"нинг ҳужум чизиғи учун номзодлардан бири 3 16:20"Милан" "Ювентус" футболчиси учун 40 миллион евро тўлашга тайёр 3 15:57"Наполи" Регилон учун 15 миллион евро таклиф қилди. "Реал" эса 25 млн хоҳламоқда 1 15:33"Манчестер Юнайтед" Эдегор билан шартнома имзолашга тайёр 3 15:10Карикатура: "Аталанта" - ПСЖ ўйинига аталган карикатура 4 14:48Муртозаев ва Абдураимов "Машъал"да ўйнайди 2 14:33Арда Туран: "Месси футболдаги ҳамма нарсани билади. Роналду зўрлигини эса унинг жамоадошлари ва яқинлари айтишади" 33 14:10МЮ яна "Вест Хэм" хавбекига қизиқмоқда 2 13:51Октябрь ва ноябрь ойида терма жамоа йиғилиши керакми ёки Суперлига давом этиши. Бош мураббийлар қандай фикрда? 11 13:48"Бизнинг футбол жаҳон чемпионатига чиқишга муносиб ҳам эмас". Диёр Имомхўжаев "Бунёдкор", ОЧЛ ва Давлат активларини бошқариш агентлиги ҳақида гапирди 56 13:40"Ювентус" Хаверцни харид қилишга тайёр 7 13:18"Ливерпуль" сафар либосларини намойиш этди 10 13:00Спортчилар ижтимоий тармоқларда 1 12:47ПСЖ президенти: "Неймар ва Мбаппе ҳеч қачон кетишмайди" 16\nБир клуб тарихи: "Қизил иблислар"\n06 дек 2019 17:05\nТеглар : Манчестер ЮнайтедҚизил иблисларСэр Алекс ФергюсонChampionat.asiaБир клуб тарихи\n“Ла-манш” бўғозидан ўтиб, Британия оролига қадам ранжида айласангиз, қироллик анъаналари уфириб турувчи туманли диёр билан юзлашасиз. Атлантика океанининг мавжли тўлқинлари ювиб турувчи оролнинг шимолий–ғарбий бағри яқинидаги Манчестер шаҳри эса “рицарлар юрти”нинг мафтункор ва йирик мегаполисларидан биридир. Шаҳар табиати ва об-ҳавосининг тозалиги билан альбиондаги бошқа “city”лардан ажралиб туради. Аҳолиси хушчақчақ, очиқ-кўнгил ва албатта британча тартиб қоидаларга қатъий амал қилувчи инсонлардан иборат. Манчестер сўзини эшитган ҳар бир инсон ёдига биринчи навбатда машхур футбол клуби келиши турган гап. Зеро, Манчестер жумласи, ўз ёнидаги “жуфти” Юнайтед сўзи билан янаям жарангдорроқ янграйди. Бу номлар бири-бири билан уйқаш бўлиб, ғалабалари, машхурлиги ва тарихийлиги билан бутун дунё фанатларини юрагидан муқим жой олган. 141 йиллик улкан ўтмиш ва олтин ҳарфлар ила битилган фаолият. Хуллас, бу — “Манчестер Юнайтед”.\nМанчестер шаҳри кўриниши\n3 асрни кўрган “Қизил иблислар”нинг фаолиятига назар соладиган бўлсак, жамоада нафақат Британиядаги, балки, дунёдаги энг машҳур футболчилардан тортиб, топ даражадаги мураббийлар фаолият олиб борганига гувоҳ бўлишимиз мумкин. “Қизиллар”нинг эришган натижалари ҳам анча салмоқли. Жумладан, мамлакат биринчи дивизионининг 7 карра ғолиби, Премьер-лига баҳсларининг 13 мавсумдаги чемпиони, 12 бора Лига кубоги совриндори, 5 та биллур соврин соҳиби, 21 марта суперкубок эгаси. Қолаверса, ЕЧЛнинг бир неча бор соҳиби, УЕФА кубоги ва суперкубоги ғолиби, клублар ўртасидаги Жаҳон чемпиони ҳамда қитъалараро кубок ғолиби. Мақтанишга арзигулик ютуқлар, шундай эмасми?\n“Glory, Glory, Man United!”\nКлуб мухлислари эса ҳамиша ўзларини жентелменлардек тутиши билан ном қозонган. Улар турк мухлисларига ўхшаб аргессивлик қилишмайди ва италиялик тиффозилари каби жаҳлдор эмаслар. ХХ асрнинг ўрталарида манчестерлик фанатлар британча оқсуяклик ила стадионга ташриф буюра бошлашган: ўша инглизча классик смокинг, қўнғирранг бабочка ва албатта қўлларида қимматбаҳо асо. Ушбу прикид бугунги кунга қадар манчестерлик мухлисларнинг ташриф қоғози бўлиб қолган. МЮ ишқибозлари бутун ўйин давомида ўз суюклиларини руҳлантирган ҳолда клуб мадҳияси “Glory, Glory, Man United!”ни баралла жўр бўлиб куйлашади. Қуйида сизни манчестерликларнинг тарихи билан яқиндан таништириб ўтамиз. Эътиборингиз марказида “қизил иблислар альманхи”.\n“Қизил иблислар” 1878 йилда “Ньютон Хит” номи остида бир гуруҳ темирйўлчи ишчилар томонидан ташкил этилган. 1902 йилдан эътиборан “Манчестер Юнайтед” номи остида фаолият олиб бормоқда. Ўша вақтдаги жамоа бош мураббийи Эрнест Мангнеллдан биринчи навбатда жамоани яхши ижрочилар билан тўлдириш талаб этилган. Мангнеллнинг бош мураббийлигида ўтган 10 йил давомида “қизиллар” биринчи дивизионда икки бор чемпионликни нишонлашган (1908, 1911 йилларда) ва кубок баҳсларида бош совринни қўлга киритишган (1909 йил). ХХ аср бошларида манчестерликларнинг энг яхши ижрочиларидан бўлган Билли Мередит, Герберд Бержес, Сенди Тернбулл ва Жимми Беннистер каби футболчилар клубнинг ғалабаларига муносиб ҳисса қўшганлар. Клубнинг биринчи уй учрашувларини қабул қилган “Норд Роуд” ўйингоҳида бўлиб ўтадиган ўйинлар ҳамиша мухлислар билан тўлган ва шаҳар аҳолисининг футболга меҳри бошқача бўлган. Манчестерликлар ўйини 1920 йилларга келиб бироз пасайди. Жамоа бир неча бор қуйи лигаларга тушиб кетган ҳолатлар бўлди. Умуман олганда ўша вақтларда инглиз клубларининг деярли барчасида молиявий қийинчиликлар мавжуд бўлган. 1931 йилга келиб “қизил иблислар” банкрот ҳолатига тушиб қолади. Клуб бу жараёндан базўр чиқиб кета олди. Манчестерликлар осмонида “қора булутлар” сузиб юрган вақтлар бир неча йилларга қадар чўзилди. 1945 йилда жамоа бош мураббийи этиб тайинланган Сэр Мэтт Басби клубда айтарлича ўзгариш қила олди. Унинг қўл остида манчестерликлар 26 йил давомида тўп тепишди. “Қизиллар” Басби бошчилигида 5 марта чемпионлик нашидасини суришди (1952, 1956, 1957, 1965, 1967 йилларда) ва 2 бора мамлакат кубогида ғалаба қозонишди (1948, 1963 йилларда). 1968 йилда эса халқаро майдондаги биринчи соврин қўлга киритилди. Европа чемпионлар кубоги (ҳозирги ЕЧЛ) финал баҳсида Португалиянинг “Бенфика” жамоаси мағлуб этилди.\n1902 йилги “Қизил иблислар”\nМэтт Басби даври\n1958 йилда эса клуб учун қайғули ҳолат юз берди. Европа Чемпионлар кубогида Белградда “Црвена Звезда” клуби билан бўлиб ўтган ўйиндан қайтаётган клуб самолёти Мюнхенда ҳалокатга учрайди ва жамоанинг тўққиз нафар аъзоси вафот этади ҳамда омон қолган ўйинчилар турли даражадаги жароҳатларга йўлиқишади. 1960 йилда Басби жамоага бир нечта кучли ижрочиларни қўшиб олади. Денис Лоу ва Пет Креранд сингари юлдузлар жамоага жуда тез кўникиб кетишади. Ундан ташқари, жамоа юлдузлари Бобби Чарльтон, Билл Фоулкс, Денис Лоу ва Денис Вайоллет сингари ўйинчилар “қизиллар”нинг қолган ўйинчиларини ҳам руҳлантирган ҳолда, ғалабалар сари бошлашар эди. 1971 йилда Мэтт Басби жамоани тарк этади ва унинг ўрнига жамоа бош мураббийлигига келган Томми Дохерти клуб билан айтарли ютуқларни қўлга кирита олмади. Фақатгина, 1977 йилдаги Англия кубогидаги ғалабани ҳисобга олмаганда бошқа бир титулга эга чиқа билмади. Балки, жамоани қуйи лигага равон бўлишига сабабчи бўлди. 1975 йилда “қизил иблислар” яна кучлилар сафига қайтганига гувоҳ бўлганмиз. 1981 йилда жамоа “рул”ини қабул қилиб олган Рон Аткинсон ҳам 5 беш йиллик фаолиятида икки бор кубок баҳсларида биллур совринни қўлга кирита олди ҳолос (1983, 1985 йиллар).\n80 йиллардаги таркиб\nЯнги давр ва ғалабалар шукуҳи\n1986 йилда клуб бош мураббийлигига шотландиялик Алекс Фергюсоннинг тайинланиши эса “қизил иблислар” учун йирик муваффақиятлар билан эсда қолди. Гарчи, шотландиялик мураббий бошчилигидаги биринчи мавсумда клуб турнир жадвалинининг 11 поғонасидан ўрин олган бўлса ҳам, кейинги мавсумларда ўзларини ҳар томонлама кўрсата билишди. 1991 йилда Алекс жамоа учун халқаро майдондаги биринчи совринини қўлга киритди. Кубок эгалари кубоги финалида Йохан Кройф бошчилигидаги Каталониянинг “Барселона” клубини Марк Хьюзнинг дубли эвазига мағлубиятга учратишди. УЕФА суперкубогида эса Белграднинг “Црвена Звезда” клуби мағлуб этилди. 1992 йилда янги ташкил этилган Премьер-лига ўйинларида чемпионлик масаласи ҳал қилинди. Шунингдек, ўша мавсумда мамлакат лига кубогида ҳам зафар қучилди. ХХ асрнинг сўнгги ўн йиллигида “қизил иблислар” шарафини ҳимоя қилган ижрочилар жуда ажойиб ўйин кўрсатишган. Жумладан, Петер Шмейхель, Пол Паркер, Денис Ирвин, Ли Шарп, Эрик Кантона, Брайан Макклер, Райан Гиггз, Андрей Канчельскис, Рой Кин, Никки Батт, Дэвид Бекхэм, Пол Скоулз, Клейтон Блэкмор, Гарри Уолш, Гарри Невилл, Лес Сили ва Марк Хьюз сингари футболчилар “қизиллар”нинг ютуқларига муносиб ҳисса қўшишди. Кетма-кет чемпионлик масаласи ижобий ҳал қилинди (1994, 1996, 1997, 1999, 2000, 2001, 2003 йилларда). 1999 йилда клуб ажойиб мавсумни ўтказди. Премьер-лигадаги чемпионлик ва кубокда ғалабага эришилди. Халқаро майдонда эса УЕФА Чемпионлар лигасида “Бавария” мағлубиятга учратилди ва Қитъалараро кубок финалида Бразилиянинг “Палмейрас” клубидан Рой Киннинг ягона голи эвазига устун келишди. Фақатгина, ўша йилги УЕФА суперкубоги баҳсида Римнинг “Лацио” клубига имкониятни бой беришди. Шундан сўнг манчестерликлар 2007, 2008, 2009 ва 2011 йилларда чемпионликни нақд қилишди. 2004 йилда мамлакат кубогини қўлга киритишди ҳамда Англия лига кубоги ва суперкубок баҳсларида бир-неча бор шоҳсупанинг энг юқори ўрнига кўтарила олишди.\nМосква кўз ёшларга ишонмайди\n2008 йилги мавсумда жамоа халқаро майдонда бир нечта “фронт”да кураш олиб боришига тўғри келди. Ўша йили “қизил иблислар” ЕЧЛ финалига қадар етиб боришди. Мусобақа финишида Премьер-лигадаги азалий рақиблари Лондоннинг “Челси” клубига қарши чемпионлик масаласини ҳал қилишди. Москвадаги “Лужники” ўйингоҳида бўлиб ўтган учрашувда Фергюсон шогирдлари биринчи бўлиб ҳисобни очишди. Ўйиннинг 26 дақиқасида Роналду томонидан киритилган голга, биринчи тайм охирида “аристокралар” юлдузи Фрэнк Лемпард жавоб қайтарди. Баҳснинг асосий ва қўшимча дақиқаларида мувозанат бузилмади ва бош ҳакам Любош Михел жамоаларни лотореялар сериясига таклиф этди. Пеналтилар баҳсида манчестерликлардан Карлос Тевес, Майкл Каррик, Оуен Харгривз, Нани, Андерссон ва Райан Гиггз зарбаларда адашмади. Аксинча, Роналдунинг зарбаси голга айланмади. “Челси” таркибида ўн бир мертлик нуқтада Жон Терри ва Николя Анелька адашди ва “қизил иблисларга” чемпионликни тақдим этишди. Лотореялар серияси якунига етгандан кейинги жараёнда Роналду ҳамманининг эътибори тортди. Унинг қувонч аралаш йиғиси барчани диққат марказида бўлди. Рони ўша тунда ғалаба кўз ёшлари ила Москвани ишонтира олди ва жамоаси билан кўҳна қитъанинг энг нуфузли турнирида чемпионликга эришди. Қолаверса, ўша йилнинг кузида ҳамюртимиз Равшан Эрматов бошқарган клублар ўртасида бўлиб ўтган жаҳон чемпионати финалида Эквадорнинг “ЛДУ Кито” клубини Рунининг ягона голи эвазига мағлубиятга учратишди. УЕФА суперкубоги баҳсида эса Санкт-Петербургнинг “Зенит” жамоасига имкониятни бой бериб қўйишди.\n2008 йилги финалдан сўнг. “Йиғлоқи” Рони кубок билан\nФергюсоннинг кетиши, "Special one" ва янги шаккланган “қизиллар”\n2009 ва 2011 йилги мавсумларда манчестерликлар яна чемпионлик маслаласини ижобий ҳал қилиши билан бирга, ЕЧЛ финалига қадар етиб келишди. Ўхшашликни қаранг-ки, иккала финалда ҳам “Барселона”га қарши майдонга чиқишди ва ҳар икки учрашувда ҳам мағлубиятга учрашди. 2013 йилда клубни чорак асрдан зиёдроқ бошқарган Алекс Фергюсон тарк этди ва жамоани янги бош мураббий Дэвид Мойесга топширди. Ундан кейин эса бошқарувга Луи Ван Гал келди. Голландиялик мутахассис жамоада икки йиллик фаолият олиб борди ва фақатгина мамлакат кубогидаги ғалаба билан чекланди. 2016 йили клубни қабул қилиб олган Жозе Моуринью бошчилигида манчестерликлар мамлакат лига кубогини қўлга киритди. 2017 йил УЕФА кубоги финалида Амстердамнинг “Аякс” клуби устидан қозонилган ғалаба билан ўз совринлари каталогини бойитишди. Шундан сўнг, “Special one” ҳам жамоа билан узоқ ушланиб қолмади ва салбий натижалар ортидан жамоа билан хайрлашди. Бугунги кунда “қизил иблислар”ни клуб ўтмишининг машҳур ижрочиси Оле Гуннар Сульшер бошқармоқда. Жорий мавсумда жамоанинг ишлари у даражада яхши кетяпти деб айтиб бўлмайди. Клуб Премьер-лигада 14 ўйинда иштирок этиб, 18 очкони қўлга киритган ва турнир жадвалининг 10 поғонасидан жой олган.\nАнглия биринчи дивизиони чемпиони: (7 марта)\n1908, 1911, 1952, 1956, 1957, 1967 йиллардаги мавсумларда.\nПремьер-лига чемпиони: (13 марта)\n1993, 1994, 1996, 1997, 1999, 2000, 2001, 2003, 2007, 2008, 2009, 2011, 2013 йиллардаги мавсумлар.\nАнглия кубоги соҳиби: (12 марта)\n1909, 1948, 1963, 1977, 1983, 1985, 1990, 1994, 1996, 1999, 2004, 2016 йиллардаги мавсумлар.\nАнглия Лига кубоги ғолиби: (5 марта)\n1992, 2006, 2009, 2010, 2017 йиллардаги мавсумлар.\nАнглия суперкубоги ғолиби: (21 марта)\n1908, 1911, 1952, 1956, 1957, 1965, 1967, 1977, 1983, 1990, 1993, 1994, 1996, 1997, 2003, 2007, 2008, 2010, 2011, 2013, 2016 йиллардаги мавсумлар.\nЕЧЛ ғолиби: (3 марта)\n1968, 1999, 2008 йиллардаги мавсумлар.\nЕвропа лигаси соҳиби: (1 марта)\n2017 йилги мавсумда.\nКубок эгалари кубоги ғолиби: (1 марта)\n1991 йилги мавсумда.\nУЕФА суперкубоги ғолиби: (1 марта)\nҚитъалараро кубок соҳиби: (1 марта)\n1999 йилги мавсумда.\n2008 йилги мавсумда.\nБританиялик машҳур бир сиёсатчи шундай деган экан: “Муваффақият — бу нуқта қўйилди дегани эмас, муваффақиятсизлик — бу тамом дегани эмас: аҳамиятга эга ягона нарса — бу курашни давом эттиришга бўлган жасоратдир”. Мазкур иқтибос Каталонияда бўлиб ўтган финал ўйинига нақадар мос келишига гувоҳ бўлишингиз мумкин. 1999 йил 26 май санаси Каталониянинг “Камп Ноу” ўйингоҳида УЕФА чемпионлар лигаси финал беллашуви бўлиб ўтди. “Бавария” ва МЮ клублари 90 245 мухлис қаршисида майдонда саф тортишди. Алекс Фергюсоннинг “қизил армия”сига қарши, Отмар Хитцфельд томонидан ўзига ҳос “рецепт” тайёрланган эди. Ушбу баҳсда содир бўлган воқеаларни мухлислар ҳамон эсларидан чиқармаган эрсалар ажаб эмас. Ўша оқшом ва ўша финал: ингилизлар қувончи-ю, немисларнинг қайғуси ва стадиондаги аншлаг. Унча-бунча нодир санъат асарлари акс этган театрда қўйилган спектакльда ҳам сиз бу ўйинда олган “энегрияни” олмаслигингиз тайин. Барчаси, шунчаки — драматика эди. Италиялик машхур арбитр Пьерлуджи Коллина жамоаларни чемпионлик масаласини ҳал қилиб беришга чақирувчи ҳуштаги янграши билан, хақиқий финаллар финали бошланди. Ўйининг 6 дақиқаси “қизиллар”нинг новегиялик ҳимоячиси Ронни Йонсен инглизлар жарима майдончаси яқинида Карстен Янкерга қўполлик ишлатади. Вазиятдан немислар унумли фойдалана билишди. “Бавария”нинг энг айёр ижрочиларидан бири Марио Баслернинг йўллаган зарбаси қаршисида “қизил иблислар” сардори ва дарвозабони Петер Шмейхель ожиз қолди. Бутун ўйин давомида немислар “ҳужум ёмғирини” уйиштиришди. Айниқса, мюнехликлар футболчилари Карстен Янкер, Александр Цинклер ва Йенс Йеремислар тинимсиз инглизлар мудофаасини диққат марказида бўлди. Аниқ ҳисоб-китобни ҳуш кўрувчи немислар майдонни ҳар бир қарич ерини тўлиқ назоратда ушлашди ва рақибга тактик жиҳатдан ўйин бермадилар. Қолаверса, кучли прессинг эвазига иложи борича ўйиндаги ҳисобни ушлаб қолишга ҳаракат қилишди ва инглизларни майдон марказини ўзида кутиб, рақиб ҳужумларини “брак”га чиқаришга ҳаракат қилишди. Бу ҳолатдан чиқиб кетиш учун Алекс Фергюсон ажойиб иккита ўзгаришни амалга оширди. Ўйиннинг 67 дақиқасида Йеспер Блумквистни Тедди Шерингемга ва 81 дақиқада Энди Коулни Оле Гуннар Сульшерга алиштирди. Ҳа, бу ўзгариш Сэрнинг “дастхати” эди. Ўйиннинг асосий вақти тугади ва “Бавария” ҳамон олдинда. Ҳакам томонидан ўйинга қўшимча беш дақиқа қўшиб берилди ва ҳаммаси ўшандан кейин бошланди. “Қизил иблислар” бурчак зарбаси ишлаб олди. Барча “Бавария” жарима майдони ичида жам бўлишди. Ҳатто, дарвозабон Петер Шмейхель ҳам сўнгги нажотни излаб, рақиб дарвозаси олдида изғиб юрарди. Бурчакдан тўп оширилади ва бироз пала-партишликдан сўнг Райан Гиггз зарбаси тўғри Шерингемнинг оёғига бориб тушади. Теддининг нозик зарбаси ва Гол! Оливер Канн эса қўлларини тепага ишора қилганча қотиб қолади. Мазкур ракурсни тўла ҳазм қилиб улгурмаган мюнхенликлар иккинчи “зарба”ни қабул қилиб олишди. Яна Бекхэмнинг ҳаволатиб узатиб берган бурчак тўпи ва бу сафар Сульшернинг якуний зарбаси, ҳисоб 1:2...\nСэр Алекс Фергюсон “Куч билан эмас, ишонч билан иш тут” ибораси негизида катта маъно борлигини исботлай билди. “Бавария” футболчилари майдон марказидан тўпни бошлаши билан ҳакамнинг финал хуштаги янгради. Барча карахт аҳволга эди. Ҳа, тақдир мюнхенликлар билан очиқчасига ҳазиллашди. “Бавария” футболчилари йиғидан ўзларини тийиб тура олишмади. Ҳимоячи Самуель Куффур кўзларида ёш билан майдон чимини муштлаганча ички кечинмаларини яшира билмади. Лотар Маттеус эса тақдирлаш маросимида ҳатто кумуш медални тақишни ҳам истамади.\nЎша вақтлардаги “Баврия” клуби раҳбариларидан бири Франц Беккенбауер мазкур баҳсни шундай эслайди: “Ўйиннинг сўнгги дақиқалари давом этаётган вақтда мен ёнимдаги шерикларимни ғалаба билан табрикладим ва пастга тақдирлаш маросимига йўл олдим. Майдонга тушдим ва таблодаги ҳисобга ишонолмадим!”.\nУЕФА президенти Леннарт Юханссоннинг ушбу баҳс ҳақида хотирлаган сўзи: “Ўйин сўнггида турнир кубоги “Бавария” клуби ленталари билан безатилиб қўйилган эди. Аммо...”\nСэр Алекс Фергюсон эса ўйин хақида шундай фикр билдирган: “Жин урсин футболни..!”\n“Қизил иблислар” ўзларининг иккинчи ЕЧЛ ғолиблигини ана шундай беллашувда қўлга киритишди ва футбол баҳси сўнгги сонияларга қадар давом этишини ҳаммага исботлаб беришди. “Ҳеч қачон, ҳеч қачон дема!” ибораси нақадар тўғри эканлигига барчани ишонтира олишди.\nКаталония финалидаги ғалаба акси\nШотландча интизом ёҳуд “Хаммурапи қонунлари”\nСэр Алекс Фергюсоннинг “қизил иблислар” устозлигида ўтказган 27 йиллик фаолияти давомида “темир интизоми” ва бир сўзлиги билан ном қозонган. Жамоа шарафини ҳимоя қилувчи ҳар қандай футболчига, у ким бўлишидан қатъий назар биринчи галда ўзи ўрнатган қонунларга сўзсиз бўй сунишга мажбур эканлигини уқтирар эди. Клубдаги энг майда деталларгача ўзи ҳал қилиб, шахсан у томонидан ишлаб чиқиган ички қонунлар биринчи даражада бажарилишини шогирдларидан талаб қилган. “Манчестер оркестри” фақат сернинг дирижёрлигада “ижро” этилган ва фақат унинг “батутта”сида белгилаган кўрсатмаси эвазига ҳал қилинган. Бир сўз билан айтганда шотландияликнинг талаблари олдида “Хаммурапи қонунлари”ги бандлар ҳам “хижолат” бўлган. “Қария”нинг қўлида не-не юлдузлар ўйнамаган ва кимлар “қайта тарбияланмаган” дейсиз. Жумладан, “безори” француз Эрик Кантонадан тортиб, ирландиялик “қулоқсиз” Рой Кинлар ҳам Фергюсон олдида ўз характерларини кўрсата олмай қолишган ва кейинчалик тарбияли футболчи ва сардор сифатида барчага ўрнак бўлишган. Албатта, бунда Алекснинг клубда ўрнатган шотландча интизоми асосий ролни ўйнаб берган. Алекс Фергюсон ўзи томонидан ўрнатилган тартибни бузган ўйинчини кечириб ўтирмас эди. Шундай ҳолатлардан бири сифатида Дэвид Бекхэм билан бўлиб ўтган ҳодисани келтириб ўтиш жоиз. Ўша вақтлардаги дунё футбол юлдузи ва МЮнинг энг алиштириб бўлмас футболчиси бўлган Дэвидни бутса билан “сийлаган”и ҳаммамизнинг ёдимизда. Айнан ўша даврларда Бекхэмнинг ортидан рекламачилар чамадонда миллионлаб доллар кўтариб юрарди, машҳур клублар даҳшатли миқдорда шартномалар таклиф қилар эди. Қолаверса, Бекснинг ўзи мода ва футбол қироли бўлиб, дунёдаги энг олигарх футболчилардан бири бўлган. Фергюсон эса шундай ижрочини ҳатто битта кийилган бутсачалик кўрмагани, унинг нечоғлик қатиятли инсон эканлигидан дарак беради. Кунларнинг бирида “Командор” футболчиларга шундай талаб қўяди: “Агар кимдир, жамоа либосини ўйин давомида ечса ёки рақиб билан алмаштирса, ўша футболчи клубда бошқа ўйнамайди!” Талаб битта – эътирозга ўрин йўқ эди. Премьер-лиганинг навбатдаги учрашувиларидан бирида жамоа ҳужумчиси Руд ван Нистелрой рақиб жамоа ўйинчиси билан либос алишади ва бу иши оқибатида Алекснинг ғазабига дучор бўлган. Шундай ҳолатлардан бири Дуайт Йорк билан ҳам содир бўлган. Ўйиндаги ягона голни киритган тринидадлик футболчи шодлигини клуб либосини ечган ҳолда голни нишонлайди ва бу мураббийга ёқмайди. Ҳозирда “қизиллар”ни бошқараётган Сульшер ўша вазиятни кўриб, ҳужумчига шундай деган эди: “Эх, Йорки бекор қилдинг!”. Мазкур иши орқасидан мавсум сўнггида Дуайт Йорк “Блекберн Роверс”га равона бўлади. Шунингдек, клуб раҳбарияти ҳам шотландияликнинг жамоада ўрнатган “темир интизоми”га қаршилик кўрсатишмаган. Фергюсон эса эришган натижалари билан барчаси тўғри йўлга қўйилганлигини исботлай олган. Ахир, Премьер-лиганинг 13 карра ғолиби, Анлия кубогининг 5 бора ғолиби, 4 марта Лига кубоги соҳиби, 10 та суперкубок, ЕЧЛ ғолиби, Кубок эгалари кубоги совриндори, УЕФА суперкубоги, Қитъалараро кубок ва Клублар ўртасидаги жаҳон чемпиони бўлган мураббийдан яна нимани талаб қилиш мумкин. Фергюсон “қизиллар”ни 27 йил давомида 1500 та учрашувга олиб чиққан. Мазкур баҳслардан 895 тасида ғалаба қозонган, 338 та учрашувда дурранг қайд этилган ва 267 бор мағлубиятга учраган. Тўплар нисбати 2769 га 1365. Ғалабалар коэффициенти эса 59,67ни ташкил қилган.\nБарчаси МЮ хақида\nЖоель Глейзер ва Аврам Глейзер.\nКлуб ижрочи директори:\n“Олд Траффорд” 74 879 сиғимга эга.\nКлуб сафида энг кўп ўйин ўтказган футболчи:\nРайан Гиггз. 963 ўйин (168 та гол). 1991-2014 йилги мавсумларда.\nКлуб сафида энг кўп гол киритган футболчи:\nУэйн Руни. 253 та гол (559 та ўйин). 2004-2017 йилги мавсумларда.\nКлубни энг узоқ бошқарган мураббий:\nСэр Алекс Фергюсон. 1500 та ўйин. 1986-2013 йиллардаги мавсумларда.\nКлубнинг энг йирик ғалабаси:\n10:0. 1956 йилги мавсумда Европа чемпионлар кубогида “Андерлехт” клуби устидан.\nБугунги мақола орқали “қизил иблислар” томонидан яратилган бетакрор тарих кўзгусини ёритишга ҳаракат қилдим. “Туманли альбион”да буюк ўтмиш ярата олган ва ғалабалари билан ишқибозларни мамнун этган жамоа хақида қанча ёзсангиз ҳам, клубга берилган тавсиф миқдори бир қадар оздек туюлаверади. Мамлакатимизда ҳам манчестерликларнинг ашаддий мухлислари талайгина ва улар ҳозир шу матнларни ўқимоқда деб умид қиламан. Каминанинг клуб хақида ёзганлари шулардан иборат. Сизлар хотираларингиз билан ўртоқлашган ҳолда МЮга қандай тариф берган бўлардингиз?\n"Манчестер Юнайтед" Эдегор билан шартнома имзолашга тайёр 3\nМЮ яна "Вест Хэм" хавбекига қизиқмоқда 2\nПогба "Ман Юнайтед"дан янги шартнома кутяпти 3\nЛопетеги: "МЮни мағлуб этишимизга ишонамиз" 41


Коронавирусдан уйда даволаш учун дорилар етарлими? — Фарғона шифокори\nЎзбекистон Республикаси Бош вазири Абдулла Арипов раҳбарлигида коронавирус пандемиясига қарши курашиш бўйича Республика махсус комиссиясининг 16 июль куни ўтказилган йиғилишида уйида даволанаётган коронавирус беморларини бепул дори-дармонлар билан таъминлаш юзасидан қарор қабул қилиниб, уларга етказиб бериладиган дори-дармонлар рўйхати тасдиқланганди.\nТошлоқ туман истеъмолчилар ҳуқуқларини ҳимоя қилиш жамияти томонидан уй шароитида коронавирус касаллигини даволаш учун тавсия этилган дори воситаларининг туман ҳудудидаги дорихоналарда мавжудлиги ва уларнинг нархлари юзасидан жамоатчилик мониторингги ўтказилди.\nМониторинг натижаларига кўра, ҳудуддаги танлов асосида ўрганилган дорихоналарда “Гидроксихлорохин 200 мг” дори воситасининг йўқлиги қайд этилди. “Аскорбин кислотаси”, “Парацетамол 500 мг” ва “Азитромицин 500 мг” сингари дори воситалари эса мавжудлиги, заҳира ҳам яратилганлиги, белгиланган нархларда сотилаётганлиги кузатилди.\n— Биз мазкур жамоатчилик тартибидаги кузатув ишларини тизимли асосда ва мунтазам ўтказиб келаяпмиз, — дейди туман жамияти мутахассиси У. Мирзаумаров. – Асосий мақсадимиз халқимизнинг карантин шароитидаги энг зарур дори воситаларига бўлган талабини суъистеъмол қилинишини олдини олиш ишларига ҳисса қўшишдан иборатдир. Шунинг билан биргаликда, ўрганиш ишлари доирасида бугунги кунда аҳолининг талаби юқори бўлган антисептик воситалар, тиббий ниқоб ҳамда қўлқоплар дорихоналарга пешма-пеш етказиб берилаётганлигини ҳам таъкидлаб ўтишимиз лозим.\nЎзимиз ва яқинларимизнинг хавфдан ҳоли бўлишимиз учун энг асосий талаб бемақсад кўчага чиқмаслик, бошқалар билан масофани сақлаган холда мулоқот қилиш ва энг хавфсиз жой ўз хонадонимиз эканлигини унутмаслигимиздир.\nТошлоқ туман ИҲҲҚ жамияти мутахассиси.\n← ШУҲРАТ ҒАНИЕВ: Аҳоли саломатлиги ҳар нарсадан муҳим\nМесси коронавирусдан 100% асрайдиган буюм сотиб олди →\n25.02.2019 fsh.uz 416\n08.07.2019 fsh.uz 341\n22.10.2019 fsh.uz 193


Ўтган йили Ўзбекистонда қарийб 14 миллион тонна цемент сотилган\n13 Yanvar 10:10 Иқтисодиёт\nБИРЖА ни ташкил СОТИШ ўтган йили ЦЕМЕНТ\nЎзбекистонда ўтган йили товар-хомашё биржасида 13,9 миллион тонна цемент сотилган.\nБу ҳақда Ўзбекистон Республика товар-хом ашё биржаси ахборот нашри хабар бермоқда.\nШундан 9,11 миллион тоннаси (65,5% ) тоннаси ўртача 551,3 минг сўмдан сотилган. Йил давомида цемент маҳсулотларини сотиш ҳажми 2020 йилга нисбатан 17,9% га юқори. Ўтган йили ўртача ойлик маҳсулот сотиш ҳажми 759,5 минг тоннадан ошди.\nСотувчилар орасида 36,8% улуш билан “Қизилқумцемент” АЖ етакчилик қилмоқда. Иккинчи ўринни “Олмалиқ КМК” АЖ ва “Оҳангаранцемент” АЖ эгаллаб, уларнинг улуши мос равишда 22,6 ва 21,9 фоизни ташкил этади.\nКейинги ўринларни 6,2% улуш билан “Қувасайцемент” АЖ ва 4,8% улуш билан “Бекободцемент” АЖ эгаллади. Бошқа сотувчиларнинг улуши тахминан 7,6% ни ташкил қилади. Мазкур корхоналар томонидан аукцион савдосига қўйилган маҳсулот ҳажми биржа орқали сотилган семент умумий ҳажмининг 92,4% ни ташкил этади.\nЎтган йили семент нархи фақат бозор талаб ва таклиф қоидаларига мувофиқ шакллантирилди. Кўриб чиқилаётган даврда заводлар бўйича ўртача нархлар бир тонна учун 509,5 минг сўмдан 623,9 минг сўмгача бўлган, деб ёзади газета.\nЎтган йили сементга энг юқори талаб Тошкент шаҳри ва Тошкент вилоятида қайд этилган бўлиб, уларнинг умумий улуши 25% ни ташкил этди. Сурхондарё вилояти улуши 12%, Самарқанд 11%. Бозорнинг 10% ни Қашқадарё ва Бухоро вилоятлари эгаллаган. Бошқа ҳудудларнинг улуши нисбатан пастроқ.


19.01.2018 й. Имон ҳаловати – ақида мусаффолигида - Fitrat.uz\nБош саҳифа / Жума тезислари / 19.01.2018 й. Имон ҳаловати – ақида мусаффолигида\nYanvar 15, 2018\t19.01.2018 й. Имон ҳаловати – ақида мусаффолигидаda fikr bildirishni o'chirish 55 Кўришлар\nعن ابن مسعود رضي الله عنه أنَّ النبي صلى الله عليه وسلم قَالَ: «هَلَكَ المُتَنَطِّعُونَ» قَالَهَا ثَلاَثا»\nДинда ғулувга кетиш – мусулмон халқларининг ўртасини бўлиб юборишга сабаб бўлади. Бунинг оқибатида ватанда беқарорлик вужудга келади. Юртнинг қуввати заифлашади. Аллоҳ таоло шундай марҳамат қилган:\nТаҳоратли киши узрли киши (соҳиби узр)га иқтидо қилмайди. Қори (қироати намозга яроқли) киши омий (қироати тажвилга мувофиқ бўлмаган) кишига иқтидо қилмайди. Руку ва сажда қилишга қодир бўлган киши имо-ишора билан намоз ўқийдиган кишига иқтидо қилмайди. Фарз ўқийдиган киши нафл ўқиётган кишига ёки бошқа фарзни ўқиётган кишига иқтидо қилмайди.\nАввалги 12.01.2018 й. Маънавий жиноятларнинг хатари\nКейинги АЁЛЛАР ИСЛОМ НИГОҲИДА


«Pfizer» вакцинасидан сўнг 13 исроилликнинг юзи фалажланиб қолди - Zamin.uz\nМана, масалан, вакцина қабул қилганлардан бири эмлангандан бир неча дақиқа ўтгач ияги ва оғзида ғалати ҳолатни ҳис қилганини маълум қилган. «Мен 28 соат у билан бирга юрдим. Бутунлай йўқолди деб айтолмайман, бироқ менда бундан бошқа оғриқ йўқ», — деди у.\nИсроилда аҳолини COVID-19га қарши оммавий эмлаш 20 декабрда бошланди. Иккинчи дозаси 10 январдан юборила бошланди. Биринчи босқичда вакцинани тиббиёт ходимлари, тиббиёт талабалари, гериатрия муассасалари ходимлари ва ҳокимият органлари вакиллари қабул қилишди. Иккинчи босқичда 60 ёшдан ошган фуқаролар ва хавф гуруҳига кирувчи одамлар эмланишди. Вакцинанинг биринчи дозасини икки миллиондан, иккинчи дозасини 200 мингдан ортиқ одам қабул қилишди. “Замин” янгиликларини “Twitter”да кузатиб боринг\n14-01-2021, 21:00, Дунё\n27-11-2020, 09:00, Дунё\n24-11-2020, 17:25, Дунё\n24-11-2020, 11:25, Дунё


“Банк-кредит сиëсатини эркинлаштириш керак”\n17 май 2021, Тошкент вақти: 17:26\nТаҳлилчиларга кўра, Ўзбекистонда киритиладиган сармоялар фақат нефт ва газ ишлаб чиқариш соҳаларига эмас, қайта ишлаш саноатига ҳам жалб этилса, мақсадга мувофиқроқ бўлар эди.\nЎзбекистонга киритилаётган инвестицияларнинг фақат хом ашё ишлаб чиқариш билан боғлиқ соҳаларга жалб қилинаётгани, таҳлилчиларга кўра, мамлакат иқтисодининг оқсашига сабаб бўлмоқда.\nРегнум ахборот агентлигининг хабар қилишича¸ президент Каримов 2010 йилда 3 миллиард долларга яқин хориж инвестициясини ўзлаштиришни кўзда тутувчи дастурни маъқуллаган.\nЎзбекистон 2010 йилда ёнилғи-энергетика соҳасига ётқизиладиган хорижий инвестицияни икки бараварга кўпайтиради ва бунга 2,28 миллиард доллар сармоя киритишни режалаштирмоқда. Агар Ўзбекистон президенти маъқуллаган дастур бўйича умумий инвестиция миқдори тақрибан уч миллиард бўлса, бунинг 70 фоиздан кўпи фақат ёнилғи-энергетика сектори учун ётқизилиши айтилмоқда.\nХориж инвестициясининг энг катта қисми, яъни 883 миллион долларлик сармоя “Туркманистон-Ўзбекистон-Қозоғистон-Хитой” газ қувурининг Ўзбекистон қисмини қураётган Хитойнинг “СNPC” компанияси ҳиссасига тўғри келмоқда. Ундан сўнг Россиянинг “Лукойл”, “Газпром” ва Малайзиянинг “Petronas” компаниялари асосий сармоя киритувчилар сифатида тилга олинади.\nИқтисодчи Сапарбой Жубаевнинг айтишича, Ўзбекистонга қанча кўп сармоя кирса, шунча яхши, лекин бу сармояларнинг асосий қисмининг фақат хом ашё қазиб олинишга сарфланиши тўғри эмас.\n- Реал аҳволга тўғри келмайди. Ҳақиқатга тўғри келмайди. Уч миллиард чет эл инвестицияси бўлса¸ шунинг 70 фоизи бир соҳага ётқизилиши гумон уйғотадиган нарса. Чунки бошқа соҳалар ҳам бор-ку. Сиз ҳозир мисол келтирган беш-олтита корхоналарнинг ҳаммаси энергетик¸ яъни хом аëш соҳасига келаяпти. Хом ашëни олиш учун улар тўғридан-тўғри бизнинг давлат билан келишувга келаяпти. Ҳукуматимизнинг қарори чиқади. Фақат шу қарор доирасида иш амалга оширади улар. Бу умумий бўлиши керак. Инвестиция қайси соҳага келмасин¸ ким келмасин - у махсус қарорни кутиб туриши керак эмас. Умумий қонун ҳамма жойда ишлаши керак. Газпромлар¸ бошқалар келса¸ бизнинг ҳукумат билан тўғридан-тўғри келишувга¸ шартга боради ва кейин ўзларига жуда кўп енгилликларни олади. Автосаноатимиз ҳам шу енгиллик бўйича ишлаб турибди. Бошқа соҳаларнинг ҳисобига енгилликлар берилади. Бу умумий инвестицион муҳитга тескари таъсир қилади¸ дейди Сапарбой Жубаев.\nУнинг айтишича, Ўзбекистонда инвестиция киритилиши лозим бўлган бошқа соҳалар ҳам борки, бу соҳалар ҳукумат назаридан четда қолмоқда.\n- Ҳозир биз хом ашë соҳасини эмас¸ қайтадан ишлаб чиқариш соҳасини ривожлантиришимиз керак. Биз дастлабки йилларда¸ 1992-1995 йилларда пахтани қайта ишлаш фабрикаларини жуда кўп қурдик. Ҳар бир областда қурганмиз. “Туркиядан инвестиция келади” деб фабрикалар қурганмиз. “Қанд ишлаб чиқарамиз” деб Хоразмда завод қурганмиз. “Машина чиқарамиз” деб завод қурганмиз¸ химия саноатига завод қурганмиз. Бошида ҳаммаси яхши эди. Кейинги вақтда инвестицион муҳит унчалик қулай бўлмаганлиги сабабли қайта ишлаб чиқариш соҳалари ривожланмай қолди. Тайëр маҳсулот ишлаб чиқарадиган янги заводлар ишламаяпти, албатта автосаноатдан бошқа. Биз хурсандмиз - автозаводимиз ишлаяпти, унинг орқасидан 24-30 га яқин комплектация қиладиган завод чиқди. Бу яхши. Лекин буни бошқа соҳаларга ҳам¸ озиқ-овқат саноатига ҳам жорий қилиш керак. Кейин бизда Ўзбекистон қишлоқ хўжалик машинасозлиги ривожланган эди. Ҳозирги вақтда улар, минг афсуски¸ кутилган натижада эмас. Шуларга инвестиция киритиш керак¸ дейди Сапарбой Жубаев.\nУнинг айтишича, Ўзбекистонга хорижий инвестицияларнинг кириб келиши ва ишлаб кетиши учун унга эркин ишлайдиган муҳит яратиш керак. Бироқ, иқтисодчига кўра, Ўзбекистонда ҳукумат ҳамма инвестицияни ўз назоратига олишни истайди. Токи ҳар бир хориж сармояси учун бир эркин муҳит яратилмас экан, Сапарбой Жубаев фикрича, Ўзбекистонда иқтисоднинг асосий устуни бўлган ишлаб чиқариш ривожланмай қолаверади ва бу, ўз навбатида, ишсизлик каби ижтимоий муаммоларни келтириб чиқараверади.\n- Бунинг учун жуда катта ақл керак эмас. Энг биринчи, қабул қилинган қонунларни тўғри бажарсак¸ инвестицион муҳитни 50 фоизга яхшилаган бўлардик. Иккинчиси¸ банк-кредит сиëсатини эркинлаштириш керак. Ўзбекистонда жуда яхши банк-кредит сиëсати бор. Халқимизда пул кўп¸ имкониятимиз кўп. Минг афсуски¸ Ўзбекистоннинг олигархлари деймизми¸ уларнинг пуллари чет элларда ишлаяпти. Мана масалан¸ Россияда¸ Қозоғистонда ишлаяпти. Миллиардерларимиз бор, биласиз. Фаттоҳ Шалиев¸ Алижон Ибрагимов¸ Усмоновларнинг пуллари қаерда ишлаяпти? Чет элда ишлаяпти. Агарда муҳит Ўзбекистонда яхши бўлганида¸ улар шуни ўз ватанида ишлатар эди. Пул-кредит сиëсатини эркинлаштириш керак. Ўз пулингизни банкка солиб¸ шуни олиш эркинлиги йўқ. Ўз ҳисоб рақамингиздаги пулларни эркин ишлатишингиз¸ уни чет элларга ўтказиб¸ контрактлар тузиб¸ чет элларга тўлаш эркинлиги йўқ¸ дейди Сапарбой Жубаев.\nУнинг сўзларига кўра, Ўзбекистон иқтисодида маъмурий-буйруқбозлик сиёсати сақланиб қолган ҳамда иқтисоднинг асосий бўғинларида давлат улуши ва бошқаруви жуда катта.\nХориж инвесторлари эса корхоналар ўз-ўзини бошқарадиган ва эркин бўлган шароитдагина кириб келади. Ҳозирча эса, Сапарбой Жубаевга кўра, Ўзбекистон бундай шароит яратиш ҳаракати сезилмаяпти.


Менингит хавфи: касалга чалинган ўқувчи синфдошлари ва ўқитувчилари ёппасига эмланди\n23 май 2019, Тошкент вақти: 14:09\nТошкентдаги мактаблардан бирида “бир неча ўқувчи менингитга чалингани, летал ҳолат ҳам борлиги” тўғрисида “касалга чалинганларнинг” синфдоши онасидан келган хабарни мактаб директори қисман тасдиқлади. Директорга кўра, бир ўқувчининг менингитга чалингани рост ва у даволанмоқда.\nСоғлиқни сақлаш вазирлиги расмийларига кўра, пойтахтдаги 1- юқумли касалликлар шифохонасида менингитга чалинганлар учун қўшимча жойлар ҳозирланган, инфекционист врачлар малакаси оширилмоқда.\nТошкентдаги ўқиш рус тилида олиб бориладиган умумтаълим мактабларидан бирининг директори 12 март куни Озодлик саволларига жавоб бераркан, 4-синфда ўқийдиган қиз менингитга чалинганини тасдиқлади. Айни пайтда директор қизнинг синфдоши онасидан олинган “менингитга чалинган ўқувчининг ўлгани”га оид информацияни кескин рад этди.\n2387 ўқувчи ўқийдиган умумтаълим мактаб директорининг айтишича, 4-Ж синфида ўқийдиган қизнинг менингитга чалингани тўғрисида 6 март куни унинг отаси хабар қилган.\nДиректорнинг айтишича, касалга чалинган ўқувчи қизнинг отаси оиласи ёппасига: ўзи, хотини ва уч қизи касалга чалинганини айтган.\n“4-синф ўқувчиси менингитга чалинганини 6 март куни билишимиз биланоқ врачлар келиб, қизнинг синфдошлари ва ўқитувчилари – ҳаммаси бўлиб 55 кишидан анализ олди, ҳаммаси менингитга қарши эмланди, анализлар яхши чиқди, ваҳимага ўрин йўқ”, - деди мактаб директори.\nМенингитга чалинган қиз синфдошининг онаси ўз хатида касалга қарши эм нархи 347 минг сўм эканлиги, бундай чиқимни ота-оналар кўтара олмаслигини ёзди.\nМактаб директорининг айтишича, 55 ўқувчи ва ўқитувчини эмлаш (1 та эм 330 минг сўм) давлат ҳисобидан амалга оширилган.\n4-синф ўқувчиси менингитга чалингани маълум бўлган кун - 6 март арафасида O’zbekiston24 телеканали эфирга узатган сюжетда Тошкент шаҳар Давлат санитария-эпидемиология назорати маркази бўлим мудири Дилфуза Расулова менингит касаллиги тўғрисида тушунча бераркан, бундай деган:\n“Менингит юқумли касаллик бўлиб, асосан ҳаво-томчи йўли билан юқади. Бемор йўталган ёки аксирганда вируслар 1 метр нарида турган одамга юқиши мумкин”.\nМутахассиснинг айтишича, одамлар гавжум бўладиган жойларда, хусусан, ўқув юртларида касаллик тарқалиб кетиш хавфи кучлидир, менингококк инфекцияси тарқалиш хавфи қиш-баҳор мавсумида баланд бўлади, оддий шамоллаш ҳам касаллик белгиси бўлиши мумкин.\nТошкент шаҳар Давлат санитария-эпидемиология назорати маркази бўлим мудири Дилфуза Расулованинг билдиришича, менингит эпидемиясининг олдини олиш тадбирлари белгиланган.\n“Бугунги кунда Соғлиқни сақлаш вазирлиги, Тошкент шаҳар Соғлиқни сақлаш бош бошқармаси ва Тошкент шаҳар Давлат санитария-эпидемиология назорати маркази томонидан ушбу касалликнинг олдини олиш ва эпидемияга қарши кураш бўйича чора-тадбирлар асосида Тошкент шаҳридаги 1- юқумли касалликлар шифохонасида менингитга чалинганлар учун қўшимча жойлар ҳозирланган, беморларни даволаш учун дори воситалари етарли, инфекционист врачлар малакаси оширилмоқда”.\nОзодлик 12 март куни Тошкентдаги 1- юқумли касалликлар шифохонаси бўлим бошлиғи, инфекционист врач Абдулазиз Абдураҳмонов билан боғланиб, менингит билан боғлиқ вазият ҳақида, шу кунгача қанча бемор ётқизилгани тўғрисида сўради. Врач бу саволларга жавоб беролмаслигини, бунинг учун вазирлик изни кераклигини айтиш билан чекланди.\nМенингит билан боғлиқ вазиятга доир рақамлар O’zbekiston24 телеканалининг 5 март кунги сюжетида ҳам келтирилмаган. Соғлиқни сақлаш вазирлигидан маълумот олишнинг имкони бўлмади.\nДаракчи нашри 6 мартда Тошкентдаги мактаблардан бирининг 7- синф ўқувчиси менингитга чалингани, унинг синфдошлари мактабнинг бошқа синфлари ўқувчилари билан алоқага киришмайдиган тарзда алоҳида хонада ўқитилаётгани тўғрисида хабар қилди.\nШундай қилиб, Озодлик бугун ўрганган ҳолат Тошкентда мактаб ўқувчилари менингитга чалиниши қайд этилгани журналистларга маълум бўлган иккинчи ҳолатдир.\nҚозоғистонда менингококкдан яна бир ўсмир вафот этди\nҚозоғистонда менингококкдан ўлганлар сони 13 кишига етди


Эътиборингизни оила ва ишдан олиб, бирдан атрофингизда дўстлар қолмаганини англаган бўлсангиз, қўрқманг – ҳамма катталар бу ҳолатдан ўтади. Нима учун шундай бўлади ва ҳақиқий дўстлик илиқлигини яна ҳис қилиш мумкинми?\nСўнгги мартта қачон янги дўст орттирдингиз? Шунчаки гаплашиш ёки ҳазил алмашиш мумкин бўлган ишдаги янги таниш эмас, балки ҳақиқатдан ҳам яқин – энг мураккаб вазиятда қўнғироқ қилиш мумкин бўлган одамни. Агар ёшингиз учинчи ўн йилликдан ўтган бўлса, бундай дўстларни топиш тобора қийинлашиб боришини сезгандирсиз. Нимага шундай бўлади ва нима қилиш керак?\nГумонланувчилар: иш, оила, «вақт жуда кам»\nБарчамиз ёш катталашиши билан дўстлик четга суриб қўйилишининг яққол сабабларини биламиз. Биз ҳафтасига 40 соатдан ишлаймиз, оиламиз ва болаларимиз бор, мансабда кўтарилишини истаймиз, қолганига эса шунчаки вақт етмайди.\nFamiliesWorkInstitute томонидан ўтказилган тадқиқотда ёзилишича, 25 дан 54 ёшгача бўлган аксарият аёллар кунига 90 дақиқадан камроқ эркин вақтга, 29 фоиз аёллар эса – кунига 45 дақиқадан камроқ вақтга эга бўлади. Бу вақт янги дўстлар орттириш у ёқда турсин, ҳаттоки севимли сериални томоша қилишга ҳам етмайди.\nБу кўрсаткич эркакларда ҳам, иложи борича кўпроқ пул топиш ва оилавий мажбуриятлардан келиб чиқиб, анча фарқ қилмаса керак деган фикрдаман.\nАлекс Виллиамс TheNewYorkTimes оммабоп нашрида ўрта ёшда дўстлар етишмаслиги ҳолати ҳақида ҳикоя қилади:\nИнсон ҳаётининг ўртасига етганида унинг ҳаёт ихтиро қилиш керак бўлган бўш харита сингари кўринган ёшликдаги ҳамма нарсани кетма-кет тадқиқ қилишга оид интилишлари изсиз йўқолади. Устуворликлар ўзгаради ва кўпинча одамлар дўстларига нисбатан инжиқ бўлиб қолади.\nДўстларингиз қанчалиги муҳим эмас, барибир тақдирга тан бериш ҳисси Сизни қувиб етади ва қўрқита бошлайди. Энг яқин дўстларингиз пайдо бўладиган давр, ўша ўсмирлик ва эрта йигирма ёшлар ўтиб кетган. Энди “вазият кўра дўстлар” ёки шунчаки яхши танишлар даври келди.\nОдамлар улғайгач ораларида кўринмас тўсиқ ҳосил бўлгандек туюлади. Улар танишадилар, мулоқот қилиш қизиқ бўлади, лекин аввалгидек тез-етз учрашиб, бирга вақт ўтказмайдилар.\nКалифорниядаги Стэнфорд марказининг психология профессори Лаура Л. Карстенсен ўтказган тадқиқотда аниқланишича, ёши улғайгани сари одамлар дўстона муносабат ўрнатишга тобора камроқ уринади, аммо мавжуд дўстларига анча яқинлашадилар.\nУнинг тахминига кўра, бу ҳолат инсоннинг табиий соатлари 30 ёш каби ҳаётидаги аҳамиятли воқеаларга муносабат билдириши сабабли юз беради. Бу соат ҳаёт қисқариб, тадқиқ қилишни тўхтатиш вақти етганлигидан дарак беради ва ҳозир ҳамда шу ерда мавжуд нарсага мурожаат қилишни эслатиб туради.\nОмон қолиш учун энди дўстлар шарт эмас\nКаттароқ ёшда қийинчилик билан дўст топишимизга яна бир сабаб – бу эндиликда заруриятнинг йўқлиги. Болаликда ва ёшликда дўстлик ижтимоий ва шахсий ривожланишмизнинг муҳим қисми саналади. Бизга аслида кимлигимизни англаш, ижтимоий муаммоларни қандай ҳал қилишни тушуниш учун дўстлар керак.\nАлбатта, мактабда дўстлашиш чоғида ҳеч ким буларни ўйламайди. Биз у қадар синчков бўлмаймиз ва шунчаки дўстлаша бошлаймиз (Мен билан бир партада ўтириб, ўқитувчини сен ҳам ёқтирмайсанми? Демак яхши дўстмиз!).\nШахс шаклланиб бўлганидан сўнг бизга дўст бўлиш учун каттароқ нарса керак бўлади ва дўстлик юзага келиши учун вазиятнинг ўзи етарли бўлмай қолади. Сизда бошқа одам билан бир хил муаммолар ва қарашлар бўлиши мумкин, Сиз уларни ўртоқлашасиз, сўнгра абадий ажраласиз ва шунчаки ҳурмат юзасидан саломлашасиз. Демак, бу қайтариб бўлмайдиган жараёнми?\nбуни қандай ҳал қилиш мумкин\nЭски дўстларим борку, янгиларини нима қиламан, дерсиз. Лекин, ёшликдан сўнг одам бирдан вазият тақозоси билан бошқа шаҳарга кўчиб ўтса ёки эски дўстларини йўқотса, унда нима қилиш керак?\nҲамма жуда банд ва бизда психологлар яқин дўстлик учун зарурият сифатида тан олган учта муҳим нарса йўқ: руҳий яқинлик, қайталанадиган, режалаштирилмаган муносабатлар ва ишонч.\nБу нима дегани? Агар 30 ёш атрофида бўлсангиз энди ҳақиқий дўстларингиз бўлмайди? Мутлақо нотўғри.\nJezebel сайтининг муаллифи Трэйси Мурнинг фикрича, шунчаки дўстликка нисбатан муносабатни ўзгартириш керак:\nФараз қилайлик, Сиз янги шаҳарга кўчиб ўтдингиз ва бу ерда биронта ҳам танишингиз йўқ, ёки эски дўстларингиз энди Сизга шу қадар сурбет бўлиб кўриняптики, улар билан сўнгги 10 йил давомида қандай мулоқот қилиб келганингизга ҳайрон қоляпсиз. Нима бўлганда ҳам бу ёшда Сиз барча фикрларингиз билан дўст излашни қизиқарли жумбоқ сифатида қабул қилишингиз керак.\nАлбатта, бунинг учун уйдан чиқиш ва ўхшаш қизиқишларга эга одамлар билан мулоқот қилиш керак.\nҚуйида бир нечта мисол келтирамиз:\nшаҳрингизда мавзуга доир учрашувларни изланг – қизиқишларингизга бағишланган жамиятни ижтимоий тармоқдан топинг ва шундай йиғилишга боринг;\nқизиқишлар бўйича қандайдир курсларга ёзилинг: рақс, йога, декораторлик санъати бўйича маҳорат мактаблари, ҳаттоки жанговар санъат. Янги нарсани бошлаш ҳеч қачон кеч эмас;\nит боқинг. Итлари бор одамлар ҳар доим бирга сайр қиладилар, “тўдаларга бўлинадилар” (агар итлар зиддиятга бормаса) ва бир вақтда кўчага чиқишади;\nсаёҳат қилиш, янги хобби танлаш, қаергадир кўнгилли бўлиб ёзилиш ва ижтимоий фаолликнинг барча турларини намоён этиш мумкин.\nОддий қилиб айтганда, одамлар бор жойга интилинг. Дўстлик – ўткинчи, аммо бир вақтнинг ўзида қимматли нарса. Сиз дўстликни ҳудди мансабда кўтарилиш сингари бошқара олмайсиз, зеро одамлар орасидаги илиқлик ё бор ё йўқ.\nАсосийси – турли одамлар билан мулоқот қилишга бўлган истак. Сиз энг кам кутган вақтингизда дўст топишингиз мумкин.\nАфзалликлар ҳам бор\nКатта ёшда дўст орттириш қанчалар қийин бўлмасин – бу арзирли иш. Катталар орасидаги дўстликда болаликдагига қараганда кўпроқ афзаллик бўлади:\nмуносабатлар мактабда ёки олийгоҳда таълим олганингизда ҳали бўлмаган умумий қизиқишлар асосига қурилади;\nфақат ёшингизга мос ва бир шаҳардан бўлган дўстларни орттиришга мажбур эмассиз (интернет орқали мулоқотни ҳисобга олинг);\nдўстлигингиз ташқаридан босимсиз анча эркин бўлади, чунки ҳар бир катта одам ҳамманинг ўз иши борлигини билади ва учрашишнинг иложи бўлмаса аразламайди;\nаввал ташкил этилган оддий ўтиришларга нисбатан дўстлар билан учрашувларнинг қадрига ета бошлайсиз.\nЎзингизни англаб тўлақонли шахсга айланганингизда, дўстона муносабатлар мактаб йилларида қолганларига нисбатан янада чуқур бўлади. Ҳаттоки, бу осон бўлмаса ҳам. Ҳар қандай яхши муносабатлар сингари вақт ўтиши билан улар янада чуқур ва мустаҳкам бўлиб боради.\n2018-01-01 13:24:54 1083 0 Манба: lifehacker.ru


Эррол Спенс Пакьяо билан жанг қилмоқчи. Қудратуллочи?\n18 август, 2019, 23:39 681\nСпенснинг кейинги режаси Пакьяога қаратилган.\nIBF чемпиони Эррол Спенс Менни Пакьяога қарши жанг қилмоқчи эканлигини айтиб ўтди.\n“Мен Пакьяо билан жанг қилиш учун имконият қидиряпман. Бу жангни жуда хоҳлайман. У шон-шарафлар залининг аъзоси, ҳақиқий афсонадир. У ҳозирги ҳамда ўтган даврнинг энг кучли боксчилари билан жанг қилди.\nПакьяо ва Мейвезер ўртасидаги реванш? Мен буни истамасдим. Флойд аллақачон етарлича пулга эга бўлган. Энди, ёшлар ҳам озроқ пул ишлаб топсинлар”, - деди Спенс\nЭслатиб ўтамиз: 28 сентябрь куни Лос Анжелесда Спенс ҳамда WBC чемпиони Шон Портер ўртасида камарларни бирлаштирувчи жанг бўлади. Яна шуни қўшимча қилиб ўтиш лозимки, ҳар икки боксчи ҳамюртимиз Қудратулло Абдуқаҳҳоровнинг эхтимолий рақиблари ҳисобланади.


Япониянинг 130 минг долларлик ҳашаматли Lexus купесига муқобил машиналар\nЯпониянинг Lexus компанияси ўзининг ажойиб LF-LC концептини кўргазмадан-кўргазмага олиб борди. Ва ниҳоят, у серияли LC500 купесига айланди. У Россия бозорида 133 минг доллар қийматда сотилмоқда. Бошқа давлатларда у 92 минг доллардан бошланади. Автомобиль концептдан деярли фарқланмайди. У ташқи кўринишидан ўзига хос, салонидан ҳашаматли таассурот уйғотади. Бироқ бу бошқа гран-туризмо автомобиллари харидорларини ўзига жалб этишига кифоя қиладими? Хулоса чиқариш ўзингиздан, сиз қайси бирини харид қилган бўлар эингиз?\nMercedes-Benz S500 Coupe 4 Matic | 140 минг АҚШ доллари\nЯпониянинг икки эшикли машинасидан фарқли равишда Россия бозорида сотилаётган барча S-синфидаги купелар (S65 AMG моделидан ташқари) ғилдиракларининг ҳаммаси етакчи. Lexus’нинг асосий рақиби бўлган Mercedes-Benz S500 Coupe 4MATIC ҳам истисно эмас. Унинг нархи 8 миллион 450 минг рублдан бошланади, бу эса, S400 4MATIC бошланғич тўпламидан ярим миллионга қиммат деганидир.\n«Беш юзлик»ка 8 цилиндрли, 4,7 литр ҳажмли, 455 от кучига эга мотор ўрнатилган. 4,6 сонияда тезлигини «юз»га чиқарадиган купенинг энг юқори тезлиги соатига 250 км.да чекланган.\nS500 4MATIC қўшимча опцияларсиз ҳам етарли даражада жиҳозланган, дейиш мумкин.\nBMW 650i xDrive | 92 000 доллар\nF13 кузовида ишлаб чиқилган ва ўз даврини яшаб бўлаётган «олти юзлик»ни «Лексус» муқобили, деб баҳолаш мумкин. Шу билан бирга, у Япония гран-туризмосига қараганда анча арзон туради. 6 цилиндрли BMW 640i xDrive машинаси Россияда 4 750 000 рублдир. Агар мотор цилиндрлари сони жуда муҳим бўлса, 8 цилиндрлини танлаш имкони бор. Бундай 650i xDrive 5 450 000 рубль туради.\nBMW 650i xDrive «юраги» – бу доим ёш бўлган 4,4 литрли двигатель бўлиб, у иккита кучайтиргич билан жиҳозланган ва 450 от кучи билан таъминлайди. Вазни 1930 кг. бўлганига қарамай, у 4,4 сонияда «юз»га чиқади.\nBMW бошланғич тўплами Mercedes-Benz купесига қараганда бирмунча камтарона кўринади. Масалан, электрон ускуналар панели учун алоҳида ҳақ тўлаш керак бўлади. Умуман олганда, бу модел «Лексус» учун унчалик ҳам рақобат уйғота олмайди. BMW 8-серия машиналари серияли ишлаб чиқарилиши бошланганида ҳақиқий кураш бошланиши аниқ.\nPorsche 911 GTS | 132 700 доллар\n911 моделларига V8 мотори умуман қўлланилмаслигини эътиборга олганда, Lexus LC500 моделига ҳам нархи ва жиҳозланиши жиҳатидан яқин бўлган Porsche 911 моделига тўхталамиз. Porsche 911 GTS ҳар кунлик қулайликка эътибор бермайди, балки тамойилларига риоя қилишга уринади. Аммо, ундан фақат дам олиш кунлари фойдаланиш мумкин, дейиш нотўғри бўлади. Унинг бошланғич тўплами – 7 847 000 рубль туради.\nТўғрисини айтганда, салоҳиятли харидор 8 миллион 148 504 рубль эвазига автомат узатмалар қутисига эга моделни сотиб олгани мақбул йўлдир. GTS двигатели — оппозитли 3.0 литрли турбокучайтиргичли «олтилик»дир. Унинг қуввати 450 от кучига тенг.\nPorsche 911 GTS механик узатмалар қутисида 4,1 сонияда тезлигини соатига 100 км.га етказади. PDK русумли АУҚда бу кўрсаткич 3,7 сонияда таъминланади. Унинг энг юқори тезлиги чекланмаган бўлиб, соатига тегишли равишда 312 ва 310 км.ни ташкил этади. Айтиш жоизки, 911 модели BMW «олти юзлиги» сингари конвейерни тарк этади. Яқин келажакда LC500 муқобили сифатида Porsche Panamera майдонга чиқса ажаб эмас.\nBentley Continental GT V8 | 215 000 доллар\nGT машиналари орасидаги энг узоқ сотилаётган моделлар қаторини Bentley Continental тугатади. Ҳа, у «Лексус»дан икки карра қиммат туради, бироқ бу яқин ўтмишга хос бўлган ҳақиқий гран-туризмони харид қилиш имкониятини тақдим этади. Энг арзон Continental GT V8 моторли бўлиб, 12 миллион рублдан қиммат туради.\nШу билан бирга, янги авлод Conti модели савдоси бошланиши билан чегирмали савдолар ҳақида ўйламаса ҳам бўлади. Шунча пул эвазига сиз 8 цилиндрли, 4.0 литр, иккита кучайтиргичли мотор ўрнатилган машинани харид қиласиз. Continental GT мотори 507 от кучига эга.\nЖиҳозланган вазни 2,3 тонна бўлган Continental GT V8 100 км/соат тезликка 4,8 сонияда эришади. Энг юқори тезлиги соатига 305 кмни ташкил этади.\nAston Martin DB11 V8 | 198 995 доллар\nV8 двигателли Aston Martin DB11 юқоридаги анча аввал ишлаб чиқилган автомобилларга қараганда анча янгидир. Ахир унинг тақдимоти яқинда Гудвудда бўлиб ўтган Тезлик фестивалида ташкил этилди. Ҳозирча, унинг Россия бозоридаги нархи ҳозирча эълон қилинмаган. Машина АҚШда 198 995 доллардан сотилмоқда.\nDB11 купесига ўрнатилган V8 двигатель Германияда ишлаб чиқилади. Mercedes-AMG C63 S капоти остида ҳам айни шу мотор жойлаштирилган. Унинг кучи 510 от кучига тенг.\n8 цилиндрли агрегат машинани роппа-роса 4 сонияда «юз»га чиқара олади.\nЭнг юқори тезлиги соатига 299 кмдир.\nНиҳоят, бош мавзу Lexus LC500 ҳақида. Унинг савдоси Россияда яқинда бошланди. Lexus учун бу тарихдаги биринчи йирик гран-туризмо ҳисобланади. Купе янги GA-L платформаси негизида барпо этилган.\nАйни вақтда унинг икки хил: LC500 ва LC500h русуми харидорга ҳавола этилмоқда. Аммо, гибрид модификацияси МДҲ бозорига етказиб берилмайди. Бензинли LC500 ҳақида сўз юритилса, унга атмосферали 5.0 литр, 477 от кучига эга V8 мотор ўрнатилган.\nLC500 динамикаси билан ҳаммаси жойида. 10 босқичли АУҚ тортиш кучини орқа ғилдиракларига узатади. Бунинг натижасида автомобиль 4,7 сонияда «юз» тезликка чиқади. LC500 энг юқори тезлиги соатига 270 кмни ташкил этади. 7 886 000 рубллик купени арзон деббўлмаса-да, ёрқин ташқи кўриниши уни бошқа автомобиллардан ажратиб туради.


Добавлено: 17.05.2016, 10:02\nЎзбекистонда хизмат кўрсатган артист Сардор Раҳимхон сўнгги пайтларда турли вилоятлардаги тадбирларда кўзойнак таққан ҳолда намоён бўлмоқда. Хонанданинг мухлислари эса буни турлича талқин қилмоқда ва “Нега кўзойнакдасиз?” қабилидаги саволлар билан мурожаат қилишмоқда.\n“Ҳаётимда биринчи марта кўзим шамоллагани учун саҳнада кўзойнак билан ишлаяпман. Очиқ гап, ўзимга жуда ғалати туюлди. Самарқандда ҳам шу савол кўп ‘Нега очкидасиз?’. Азизлар, кўзим бетоб,атайин шу расмни қўйдим, нотўғри тушунманглар”.


Ризқлари Аллоҳнинг зиммасида - Hidoyat.uz\nАсосий саҳифа Мақолалар Ризқлари Аллоҳнинг зиммасида\nЧоп этилди Aprel 21, 2021 Ризқлари Аллоҳнинг зиммасидаda fikr bildirishni o'chirish\nХуфтон намозини ўқиб, аёлининг олдига кирди. Фарзандлари ухлаб қолган эди. Аёлидан сўради:\n– Болалар намоз ўқишдими?\n– Йўқ, уйда бирон егулик қолмаган, озгина овутай десам, намоз ўқимай ухлаб қолишди, – деди аёли.\n– Уйғот, намозларини ўқиб олишсин.\n– Бегим, ўйғотсам, очликдан йиғлашади, егани бирон нарса йўқ, ахир.\n– Менга уларни намозга буюришим амр этилган, ризқларига кафил эмасман. Уйғот, ризқлари Аллоҳнинг зиммасида. Буни Ўзи айтган: «Аҳлингни намозга амр эт ва ўзинг унга сабр қил. Биз сендан ризқ сўрамасмиз. Биз сенга ризқ берурмиз. Оқибат тақвоникидир» (Тоҳо 132).\nАёли тушуниб, фарзандларини уйғотди. Болалар намозни ўқиб бўлган эди ҳамки эшик тақиллади. Қарашса, остонада бир бадавлат одам қўлида анвойи неъматлар кўтариб турибди.\n– Мана буларни олиб, оила аҳлингиз билан есангиз, – деб қўлидагиларни узатди.\n– Узр, сиз ким бўласиз, булар нима? – деб сўради уй эгаси.\n– Уйимга шаҳарнинг бообрў бир кишиси келган эди. Бу егуликларни у учун ҳозирлаган эдим. Лекин таомни бошлашдан олдин у билан тортишиб қолдик. Кейин у ҳеч нарса емасликка қасам ичиб, чиқиб кетди. Мен буларни қўлимга олдим-да, кимнинг эшиги олдида тўхтасам, ўшанга бераман, дедим. Аллоҳга қасамки, кўп уйлардан ўтиб, сизнинг остонангизда тўхтаб қолдим. Қасам ичаман, бу ерга қандай келганимни ҳам билмайман, – деди.\n«Эй Раббим, мени ва зурриётларимни намозни тўкис адо этадиганлардан қилгин. Эй Раббимиз, дуони қабул этгин» (Иброҳим, 40).


28 май 2022, Тошкент вақти: 07:26\nТошкентда милиция ходимини ҳақорат қилиб, унга қаршилик кўрсатган эркакка жиноят иши очилди.\nШаҳар Ички ишлар бош бошқармасининг билдиришича, Янгиҳаёт маҳалласида милиция ходими "шубҳали кўринган" эркаклар ёнига бориб ҳужжатларини кўраган, кейин ниқобсиз юрганини рўкач қилиб, уларнинг шахсини аниқлаш мақсадида ИИБга таклиф қилган.\nАммо йигитлар бу илтимосга жавобан қўпол тарзда қаршилик кўрсатиб, ходимларнинг қонуний талабларига бўйсунмаганлар, йигитлардан бири боши билан милиция ходимининг бурун қисмига зарба бериб, унга бадан шикасти етказган.\nЯнгиҳаёт тумани прокуратураси томонидан Т.Н.га нисбатан Жиноят кодексининг 219-моддаси 2-қисми («Ҳокимият вакилига ёки фуқаровий бурчини бажараётган шахсга қаршилик кўрсатиш») бўйича жиноят иши қўзғатилган.\nЎзбекистонда Ички ишлар ходимлари ва фуқаролар ўртасида бу каби тўқнашувлар бўлиб туради.\nЎтган йили Қорақалпоғистонда милиция ходими маскаси йўқлиги учун фуқароларга куч қўллагани акс этган видео тармоқларда муҳокамага сабаб бўлганди.


Французлар 402 от кучига эга купени намойиш этди - Автомобильные новости UZ - Скачать музыку бесплатно новинки музыки 2016-2017\nDS совринли маркаси E-Tense номли янги концептуал купе ҳақида маълум қилди. 402 от кучига эга электромобилнинг “юз очди” (премьера) маросими Женевадаги Халқаро автосалонда келаси ҳафта ўтказилади. DS E-Tense ташқи қиёфаси Divine DS нишона нусхасининг услубида яратилган. Машина ерга ёпишган, радиатор панжараси кенг, бамперлари баҳайбат, адаптив диод чироқли фараларга эга, 20 дюймли ғилдирак дисклари енгил қотишмадан ясалган. Купе ўлчами 4,12 х 2,08 х 1,29 метр, вазни 1800 кг. Карбонпластикали монококдан ясалган. DS E-Tense электромотори 402 от кучига эга, айлантириш моменти 516 Н∙мга тенг. Литий-ионли аккумулятор тўла зарядланса 360 км йўл босади. 4,5 сонияда 100 км/соат тезликка етишади. Энг юқори тезлиги эса 250 км/соатдир. DS маркаси вакилларининг расмий ахборотига кўра, нишона нусха (концепт) салонини жиҳозлаш ва синаб кўришга 800 соатдан ортиқ вақт кетди. Машина рули лолага ўхшайди, олд панелга пўлат қопланган, 10 дюйм экранли ва 9 карнайли мультимедиа тизими бор. DS компанияси E-Tenseни серияли ишлаб чиқариш эҳтимолига тўхталмади. Электрли спорткар концептлигича қолиши мумкин. - деб хабар бермоқда Carzone.uz нашри.


Спикер ўринбосари Берунийда фермер хўжаликлари фаолияти билан танишди | O'zLiDeP\nАввал хабар берганимиздек, Олий Мажлис Қонунчилик палатаси Спикери ўринбосари, O’zLiDeP фракцияси раҳбари Актам Хаитов ҳудудларда бўлиб, тадбиркорлар, ишбилармонлар ва аҳоли вакиллари билан мулоқот қилмоқда.\nАктам Хаитов Қорақалпоғистон Республикасида ҳам бўлиб, учрашувларни Беруний туманидан бошлади.\nПартия етакчиси тумандаги “Шукурулло Бабажанов” фермер хўжалиги фаолияти билан яқиндан танишди.\n- Фермер хўжалигимни 2005 йилдан буён бошқариб келмоқдаман, - дейди хўжалик раҳбари Зокир Бабажанов. – Фермер хўжалигимиз асосан наслчиликка ихтисослаштирилган. Ҳозирги кунда хўжаликдаги минг бош наслли моллар Украина, Латвия, Литва, Австрия давлатларидан олиб келинган. Чорва молларнинг озуқаси учун етарли даражада ем-хашак цилоз билан таъминланган. Хўжаликда 50 нафар маҳаллий аҳоли иш билан таъминланган. Пандемия даврида ҳам ишимиз тўхтагани йўқ. Ишчи ходимлар учун барча шарт-шароитлар яратилган, ётоқ жой, ойликлари ўз вақтида берилади.\nАсосан аҳоли учун сифатли гўшт маҳсулотларини етказиб беришда қўшни Тошкент шаҳри ва Хоразм вилоятига ички бозорларга импорт қилинмоқда.\nСпикер ўринбосари хўжалик фаолияти билан яқиндан танишар экан, у ерда ишчилар учун яратилган шарт-шароитлар, ҳозиргидек қийин шароитда айниқса, куз-қиш мавсумида чорваларнинг озуқа билан таъминланиши, хўжалик учун техникалар, аҳолига сифатли гўшт маҳсулотларини етказиб беришдаги фаолиятини кўздан кечирди. Суҳбат давомида фермернинг таклиф ва муаммолари, келгуси режалари билан қизиқди.\nФермернинг истиқболдаги ниятлари улкан. Хўжалик раҳбари фаолиятини янада кенгайтириш мақсадида жорий йилнинг ўзида янги зотдор 200 бош наслли чорва молларни олиб келишни режалаштирган. Қолаверса, хўжаликдаги қорамол сонини 3000-4000 бошга кўпайтиришни ният қилган.\n- Ҳақиқатдан ҳам ҳозиргидек мураккаб бир вазиятда аҳолини сифатли гўшт ва озиқ-овқат маҳсулотлари билан таъминлашда қишлоқ хўжалиги соҳасининг ўрни катта, - деди А.Хаитов. – Айниқса, наслли чорва молларнинг боқилиши, бу ўз навбатида туманда чорвачилик соҳасининг ривожига берилаётган юқори эътибордир.\nСуҳбат ва мулоқотлар чоғида Спикер ўринбосари А.Хаитов фермер хўжалигини янада кенгайтириш борасида зарур таклиф ва тавсияларини берди.


Россиялик актёр Михаил Ефремовга 8 йил берилди\n08 Sentabr 20:46 / Published in Жаҳон\nРоссиялик таниқли актёр Михаил Ефремов одам ўлимига сабаб бўлган йул-транспорт ҳодисасига олиб келган айбдор ҳаракатлари учун саккиз йилга озодликдан маҳрум этилди.\nМаълум қилинишича, актёр жазони умумий режимдаги колонияда ўтайди.\nҲукм Москванинг Пресненский судида чиқарилган, маҳкум суд залида ҳибсга олинган.\n«Ефремовни суд залида ҳибсга олишди. Умумий режимдаги колонияда саккиз йилга жазо тайинлаш», – деб судя ҳукмни эълон қилди.\nСуд Ефремовни жамиятдан ажратилмасдан тузатиш мумкин эмас деб ҳисоблади. Шунингдек, у актёрни уч йил муддатга ҳайдовчилик гувоҳномасидан маҳрум қилди ва ундан 800 минг рублни бахтсиз ҳодисада вафот этган тўнғич ўғли фойдасига ундирди.\nЕфремов ҳукмни ҳиссиётларсиз кутиб олди. У қўлларини кишанлаб қўйган конвойга қўлларини узатди.\nТаъкидланганидек, суд ҳукм чиқараётганда унинг айбига иқрорлигини ва ижобий хусусиятларини ҳисобга олди. «Суд Ефремовнинг дастлабки тергов босқичида айбини тан олганлигини ва охирги сўз билан айтганда, болаларнинг борлиги, ижобий шахсий хусусиятлари ва хайрия ишлари билан шуғулланишини ҳисобга олади», дейилади ҳукмда.\nСуд ҳукмида судланувчи томонидан уй қамоғида ўтказилган жазони ўташ муддати 1,5 ойга қисқартирилди. «Ефремовага уй қамоғида бўлган вақтни икки кунлик ставка билан белгиланг», – деди судя Елена Абрамова ҳукмни эълон қилди.\nЕфремов уч ойни уй қамоғида ўтказади.\nДавлат айблови актёрдан 11 йиллик қамоқ жазосини сўради. Ефремовнинг ўзи суд уни саккиз йил тайинлашига ишонган. Жабрланувчилар ва уларнинг ҳимояси суднинг ҳукмини қўллаб-қувватлашларини ва суднинг апелляция шикоятини бермасликларини таъкидладилар.\nҲукмни эълон қилганлиги ҳакида\nСуд рассомни айбдор деб топди. «Ефремов, транспорт воситасини бошқарган ҳолда, маст ҳолда, қарама-қарши йулга чиқиб кетган, бу эса одам ўлимига олиб келган», деб судя ҳукмни эълон қилди.\nСудя Елена Абрамова суд қарорида қайд этишича, Ефремов йул ҳаракати қоидаларининг муҳим рўйхатини бузган, натижада у бошқарувни йуқотиб, қарама-қарши чизиққа чиқиб кетган ва тўқнашув айбдорига айланган.\nСуд хулосасига кўра, транспорт ҳолати хавфсиз ҳаракатга тўсқинлик қилмайди. Ҳукмга биноан, Ефремов алкогол мастлиги сабабли йул ҳаракати қоидаларини бузган ва қоидабузарлик ва келаётган транспорт воситаси билан тўқнашувни олдини олишга ҳаракат қилмаган. «Ефремов маст ҳолатда бўлган, бу экспертиза маълумотлари ва гувоҳларнинг кўрсатмалари билан тасдиқланган», – дея таъкидлади суд.\nҲукмда суд биологик экспертиза хулосасини Ефремов автомашинани ишончли ва қатъий бошқарган деб хулоса қилди. «Эксперт хулосаларини таҳлил қилиб, суд уларнинг қонунга мувофиқ амалга оширилганлиги, қарама-қарши эмаслиги ва бошқа далилларга мувофиқлиги тўғрисида хулосага келади», деди судя.\nСуд шунингдек, бахтсиз ҳодисада вафот этган Сергей Захаров қоидаларни бузмаганлиги, йуналишини ўзгартирмасдан ва тезликни оширмасдан ҳаракат қилганини аниқлади. Суд Захаровнинг ўлимини Ефремовнинг машинаси билан тўқнашувга мутаносиб равишда белгилаб қўйди.\nСуд айбланувчининг кўрсатмаларини ишончли деб қабул қилмади, шу билан бирга прокуратура далиллари изчил ва мантиқий деб топилди. «Суд тергови босқичида автоҳалокатда иштирок этганини эсламаганлигини ва уни сўроқ қилганини айтган Ефремовнинг кўрсатмаларини ишончли деб тан олишга асос йуқ. Шу билан бирга, прокуратура томонидан судга тақдим этилган далиллар, суд мантиқий ва изчил топмоқда», – дея эълон қилди судя.\nСуд Ефремов ҳайдовчининг ўриндиғида бўлганлигига ишонч ҳосил қилди ва машинада бошқа одам бор деган хулосага келиш учун асос топмади. Шунингдек, суд Ефремовнинг машинасида бошқа одам бўлиши мумкинлиги ҳақида даъво қилган бир қатор ҳимоячиларнинг кўрсатмаларига ишониш учун ҳеч қандай сабаб топмади. Ҳукмда суд прокуратура гувоҳларининг кўрсатмаларини мантиқий ва изчил, экспертизалар хулосалари ва видеокузатув маълумотларига мос деб топди. «Прокуратура далиллари мақбул ва тегишли деб топилди», деб қарор қилди суд.\n«Ҳимоячи гувоҳларнинг Ефремов автомашинани бошқармаганлиги ва унда бошқа шахслар бўлганлиги тўғрисида кўрсатмалари уларнинг объектив тасдиғини топмади ва объектив маълумотларга ва улар билан рози бўлган гувоҳларнинг кўрсатмаларига зид келганлигини таъкидлади. Шундай қилиб, суд мажлисида Ефремов автомашинани бошқаргани аниқланди », – деб судя ҳукмни ўқиб эшиттирди.\nСуд тергов қонунчиликка мувофиқ олиб борилган ва ҳар томонлама далилларни йиғишга имкон берган деган хулосага келди. «Иш юзасидан тергов қонун ҳужжатларига мувофиқ олиб борилди. Керакли текширувларнинг тўлиқ рўйхати тузилди, гувоҳларнинг кўрсатмалари тўпланди, объектив видеокузатув маълумотлари олинди «, – дея судя Элена Абрамова суд қарорида эълон қилди.\nБу орада актёрнинг адвокат ёрдамчиси Ефремовнинг уйига этиб келди, у рассомнинг квартирасига кўтарилиб, нарсалари билан пастга тушди. Ҳукмга Ефремовнинг ўзи фақат битта папка билан нарсаларинисиз келган. Пресненский суди ёнида битта мошина бор эди.\nЭфиопия ҳукумати мамлакатда фавқулодда ҳолат жорий қилди\nБайден Джорджияда етакчилик қилмоқда: бу уни ғалабага олиб келиши мумкин


Тадбиркор — тараққиёт таянчи | Ўзбекистон Халқ демократик партияси\nТадбиркор — тараққиёт таянчи\n2021-08-20 17:40:38 766\nХусусий мулк даҳлсизлигини ҳимоялаш, иқтисодиётда унинг ўрнини мустаҳкамлаш, ишбилармонлик муҳитини ва бизнес шароитини янада яхшилашга доир ислоҳатлар изчиллик билан босқичма босқич амалга оширилиб келинмоқда. Хусусий секторга кенг эркинлик бериш, бюрократик ғовларни бартараф этишга оид бир қатор муҳим меъёрлар амалиётга татбиқ этилгани натижасида рухсат бериш тартиб-таомиллари тубдан қисқартирилди. Тадбиркорлик субъектларини ташкил қилишни соддалаштириш ва уларнинг фаолият юритишини енгиллаштириш билан боғлиқ қонунчилигимизнинг ўнлаб меъёрий-ҳуқуқий ҳужжатларига ўзгартиш ва қўшимчалар киритилди. Тадбиркорлик фаолиятининг жадал ривожланишини таъминлашга, хусусий мулкни ҳар томонлама ҳимоя қилишга ва ишбилармонлик муҳитини сифат жиҳатидан яхшилашга доир қатор Фармон ва қарорлар қабул қилинди. Мақсад қўшимча иш ўринлари яратаётган, маҳсулот ишлаб чиқараётган, тараққиётимизга катта ҳисса қўшаётган тадбиркорларга катта имкониятлар беииш, кенг йўл очиб бериш. Президентимиз Шавкат Мирзиёевнинг мамлакатимиз тадбиркорлари билан очиқ мулоқотида ҳам шу ҳақда сўз борди. Аҳамиятлиси, учрашувда тадбиркорликни қўллаб-қувватлаш, тизимли муаммоларни бартараф этиш чора-тадбирлари муҳокама қилинди, тадбиркорларнинг таклифлари эшитилди.\nШубҳасиз, кейинги йилларда тадбиркорлар иқтисодиёт ва ислоҳотларнинг таянчига ҳамда локомотивига айланди. Ишнинг кўзини биладиган ишбилармон ватандошларимиз Янги Ўзбекистон бунёдкорлари, десак янглишмаган бўламиз. Ўз навбатида давлат ҳам уларга керакли барча шароитни яратиб бермоқда. Масалан, кейинги 3-4 йилда тадбиркор учун кредит ва субсидия олиш, лицензия, кўчмас мулк ва ресурсларга эга бўлиш, экспорт каби масалаларда кўплаб янги-янги имконият ва шароитлар яратилди. Ортиқча текширишлар, нақд пул, валюта ва хомашё бўйича мавжуд чекловлар, тўсиқ ва ғовларнинг кўпига барҳам берилди. Энг асосийси, эл орасида ва давлат идораларида тадбиркорларга нисбатан муносабат ўзгарди, жамиятда уларнинг обрў ва мавқеи кун сайин тобора ортиб бормоқда. Натижада ички ва ташқи бозорда ўз мустаҳкам ўрнига, нуфузи ва брендига эга бўлган, ҳақиқий тадбиркорлар синфи, ўрта синф шакллана бошлади.\nБугунги кунда мамлакатимизда ҳар йили яратилаётган иш ўринларининг 90 фоизи хусусий сектор ҳиссасига тўғри келмоқда. Уларда ҳозирги кунда 5 миллиондан зиёд аҳоли, айниқса, ёшларимиз меҳнат қилмоқда. Бу ўз навбатида юртимизда ижтимоий ҳимоя ва ижтимоий адолат принциплари мустаҳкамланишига хизмат қилмоқда. Кўрсатилаётган эътибор туфайли тадбиркор ёшлар ва аёллар сафи кенгайиб бораётганини алоҳида таъкидлаш жоиз. Мисолларга мурожаат қилайлик. Охирги икки йилнинг ўзида, фақатгина хотин-қизлар ва ёшлар тадбиркорлигини ривожлантиришга 500 миллион доллар маблағ йўналтирилди. Уларни ўз бизнесини бошлаши, жумладан касб ва тадбиркорликни пухта ўрганиши учун барча шарт-шароитлар яратилди. Натижада сўнгги 5 йилда ёш тадбиркорлар 5 баробар кўпайиб, уларнинг сони 500 мингдан ошди. Президентимиз таъкидлаганидек, тадбиркор аёллар ва ёшлар сафини янада кенгайтириш, уларни ҳар томонлама қўллаб-қувватлаш бундан кейин ҳам иқтисодий сиёсатимизнинг энг устувор йўналишларидан бири бўлиб қолаверади. Бу билан Ўзбекистоннинг кучли ривожланган давлатлар сафидан ўрин олишга қаратилган уринишлари кўп ўтмай ўз мевасини бера бошлайди.


Ўзбекистондаги Хитой элчихонаси ўзининг телеграм каналида пневмонияни келтириб чиқарувчи янги типдаги коронавирусдан сақланиш бўйича йўриқномани чоп этди: – ekolog\nЎзбекистондаги Хитой элчихонаси ўзининг телеграм канали https://t.me/EmbassyofChinaInUzbekistan пневмонияни келтириб чиқарувчи янги типдаги коронавирусдан сақланиш бўйича йўриқномани чоп этди:\nКўчага бирор бир заруратсиз чиқмаслик.\nКасаллик эпедемик ҳолатда бўлган ҳудудларга бормаслик;\nИложи борича уйда бўлиш, саёҳат қилмаслик, қариндошларники, меҳмонга, тўйга ва бошқа тадбирларга иложи борича бормаслик;\nшамоллатиш қийин бўлган жойларга, яъни умумий ҳаммомлар, иссиқ чўмилиш ҳовузлари, кинотаетрлар, интернет-кафелар, ресторанлар, савдо марказлари, авто ва темир йўл станциялари, аъропортлар, бандаргоҳлар, кўргазма заллари ва бошқа жамоат жойларига иложи борича бормаслик;\nИндивидуал ҳимоя ва қўллар гигиенаси\nУйдан чиқишда, жамоат транспортида албатта ниқоб тақиб олинг. Тиббий ниқоблар ёки №95 рақамли ниқоблар тақиш тавсия этилади.\nҚўлларингизни совунлаб тез-тез ювинг. Жамоат жойларида бўлганингизда заруратсиз ҳамма ушлаган предметларни ушламанг; йуталсангиз оғзингизни ниқоб билан, еки қўлингиз билан тўсинг;\nЖамоат жойларида танишларингиз билан ўпишиб, ёки ўта яқинлашиб кўришманг.\nIII. Тиббий кузатув ва даволаниш\nОила аъзоларингиз ва соғлиғингизга эътибор беринг. Болаларнинг, оила аъзоларингиз ва ўзингизнинг ҳароратини ҳар куни ўлчанг, озгина кўтарилса ҳам шифокорга мурожаат қилинг.\nАгарда касаллик белгилари юзага келса (тана ҳароратининг кўтарилиши, йутал, томоқ оғриши, нафас олишнинг қийинлашуви, иштаҳа буғилиши, чарчолик, асабийлик, кўнгил айниши, қайт қилиш, кўз оғриғи, оёқ ва қўл, бел оғриши ва ҳоказо) дарҳол шифокорга мурожаат қилиш.\nШифокорга мурожаат қилганингизда қаерда бўлганингиз, кимлар билан учрашганингиз ҳақида айтиб беринг, бу касалликнинг кейинчалик тарқалиши олдини олишга ёрдам беради.\nСоғлом турмуш тарзи ва гигиена қоидаларига риоя этиш;\nЯшаётган уйингиз деразаларини очиб, тез-тез шамоллатиб туринг;\nОила аъзоларингиз ва бошқалар билан бир идишдан овқат еманг, битта сочиқ ва гигиена воситаларини ишлатманг. Уйингиздаги кўрпа –тўшакларни тез-тез қуёшга ёйинг;\nКўчаларга туфламанг. Тупик ва бурнингизни қоқанингиздаги чиқаетган балғам ва суюқликларни салфеткага ўраб, ахлат қутиларига ташланг;\nЯхши, ранг-баранг овқатланинг ва спорт билан шуғулланинг;\nЁввойи ҳайвонлар ва қушларнинг гўштини еманг ва сотиб олманг. Иложи борича “қуш бозори”га борманг\nАлбатта уйингизда спирт, дпезенфекция воситалари, маскалар, термометрлар бўлиши шарт.


Азиза 55 ёшида биринчи марта эрга тегмоқда\n06 март 2021, Тошкент вақти: 01:38\nАзиза (Азиза Муҳаммедова)\nЎзбекистонлик таниқли эстрада хонандаси Азиза турмушга чиқаяпти ва бу унинг ҳаётидаги дастлабки расмий никоҳи бўлади. Бу ҳақда Россия ОАВ га таяниб, podrobno.uz сайти хабар қилди.\nАйтилишича, Азиза бўлажак эри, созанда Олег Бескровний билан 30 йил муқаддам танишган. "Россия" телеканали кўрсатувларидан бирида Азиза Олег турмуш қуришни унга Ялтада Янги йил оқшомида таклиф қилганини айтиб берган.\n90- йиллардан буён Россияда яшаб, ижод қилиб келаётган Азиза Муҳаммедова концерт фаолиятини Ўзбекистонда бошлаган.


Тадбирда сўз олганлар таъкидлаганидек, Ўзбекистонда яратилган қулай ишбилармонлик муҳити, хорижлик инвесторларга берилаётган имтиёз ва преференциялар уларнинг иқтисодиётимизга бўлган қизиқишини тобора оширмоқда. Натижада жалб этилаётган чет эл инвестициялари ҳажми йил сайин кўпайиб, истиқболли йирик лойиҳалар муваффақиятли амалга оширилаётир. Биргина 2014 йилда иқтисодиётимизга киритилган хорижий инвестиция ва кредитлар ҳажми 3 миллиард АҚШ долларидан зиёдни ташкил қилгани, шунинг тўртдан уч қисми тўғридан-тўғри хорижий инвестициялар эканлиги бунинг яққол далилидир.\nМаълумки, Ўзбекистон билан Хитой ўртасидаги савдо-иқтисодий, сармоявий соҳалардаги алоқалар жадал ривожланиб бораяпти. Бунда, аввало, икки давлат раҳбарларининг учрашувлари чоғида имзоланган ҳужжатлар ҳуқуқий асос бўлиб хизмат қилмоқда. Охирги етти йил давомида ўзаро савдо айланмаси 5 мартадан зиёдга кўпайгани ана шундан далолат беради.\n— Сўнгги икки йил давомидаги кузатишларимга асосланиб, айтишим мумкинки, Ўзбекистон иқтисодиёти барқарор ва жадал суръатларда ривожланаяпти, — дейди “Chang Hao Group” корхонасининг таъсисчиси Кинг Чанг хоним. — Айни шу жиҳат ҳамкорлигимизнинг янада мустаҳкамланишида муҳим омил бўлди. Гап шундаки, дастлаб юртингизга турли русумдаги мототехника воситаларини етказиб берган бўлсак, эндиликда уларни шу ерда ишлаб чиқаришни ҳам йўлга қўйдик. Чунки бунинг учун биз, хорижлик ҳамкорларга барча шарт-шароит яратиб берилган.\nҚолаверса, мамлакатингиз аҳолиси, айниқса, ёшлари ҳайратомуз техник салоҳиятга эга. Бевосита уларнинг кўмагида жуда қисқа вақт ичида юқори сифатли, тежамкор ва ҳар томонлама қулай бўлган мотоцикллар ишлаб чиқаришга киришдик.\nТаъкидлаш керакки, “Chang Hao Group” корхонасида лойиҳанинг биринчи босқичи доирасида 350 минг АҚШ доллари миқдорида инвестиция ўзлаштирилди. Бунинг эвазига хорижнинг замонавий технологик линиялари ўрнатилиб, олти русумдаги, икки ва уч ғилдиракли мотоцикллар тайёрлаш бошланди. Улар, асосан, қишлоқ хўжалиги ва коммунал соҳа учун мўлжалланган, иқтисодий тарафдан эса жуда тежамкор. Айтайлик, уч ғилдиракли мотоциклларнинг тезлиги соатига 80 километргача етса-да, 3,5 литр ёнилғи сарфлайди. Улар ёрдамида бир пайтнинг ўзида 650 килограммдан ортиқ юкни манзилга элтиш мумкин. Бу деҳқон ва фермер хўжаликлари учун айни муддаодир.\n— Мотоцикллар учун зарур бутловчи ҳамда эҳтиёт қисмларнинг 45 фоизи маҳаллийлаштирилди, — дейди корхона бош механиги Рустам Сейитов. — Шасси, бутловчи ва пластик қисмлар шулар жумласидан. Лойиҳанинг кейинги босқичларида бу кўрсаткични 70-80 фоизга чиқариш, шунингдек, мототехникалар русумини янада кўпайтириш мўлжалланаяпти. Бунинг учун эса имкониятимиз ҳам, салоҳиятимиз ҳам етарли.\nМаълумот ўрнида айтиш жоизки, “Lifan Industry Group Co.Ltd” компанияси Хитойдаги энг йирик машинасозлик заводларидан бири ҳисобланади. Бу ерда ишлаб чиқарилаётган мотоцикллар, енгил автомобиллар, автобуслар, шунингдек, ушбу техникалар учун двигателлар дунёнинг 170 давлатига экспорт қилинади. Ҳамкор мамлакатлар орасидан Ўзбекистонда янги заводнинг очилиши барқарор ривожланаётган иқтисодиётимизга бўлган юксак ишонч, саноатимизга берилган юқори баҳонинг ёрқин намунасидир.\nАйни пайтда корхонада 35 нафар киши меҳнат қилмоқда. Уларнинг асосий қисмини ёшлар ташкил этади.\n— Коллежни тамомлаб, мана шундай замонавий корхонада иш бошлаганимдан жудаям хурсандман, — дейди Дониёр Рустамов. — Қаранг, меҳнат қилишимиз учун барча шарт-шароит яратиб берилган. Маошимиз ҳам ишимизга яраша. Ишга келиб-кетишимиз учун янги мотоцикл беришди. Уни миниб, кўчага чиққанимда, ғурурланиб кетаман. Ахир бу замонавий уловни ўз қўлларимиз билан тайёрлаганмиз-да.\nЛойиҳанинг биринчи босқичи доирасида “Lifan” бренди остида йилига ўртача 1000 та мотоцикл ишлаб чиқарилади. Келгусида электр скутерлар, велосипедлар ва генераторлар тайёрлаш ҳам режалаштирилган. Мототехникалар фермер хўжаликларига лизинг асосида етказиб берилиши мўлжалланаётгани эса қишлоқ мулкдорлари учун яна бир қулайликдир.\nҚисқаси, мамлакатимизга жалб қилинаётган сармоялар, энг аввало, замонавий саноат корхоналари барпо этиш, ишлаб чиқаришни модернизациялашга йўналтирилаяптики, пировардида бу ички бозорни мана шундай импорт ўрнини босувчи маҳсулотлар билан тўлдириш имконини бермоқда.\nМазкур рукндаги бошқа мақолалар: « Тадрижий тараққиёт йўли ижтимоий-иқтисодий соҳалардаги муваффақиятларнинг бош омилидир\tЭнергетика ресурслари ва самарадорлик »


Қўмита маълумотларига кўра, олтин экспорти 2019 йил январь-август ойларига нисбатан 47,2 фоизга ўсди. 2020 йил январь-август ойларида Ўзбекистон экспорти таркибидаги олтиннинг улуши 50 фоизни ташкил этди.\nҚайд этамиз, сўнгги йилларда Ўзбекистон олтин экспортини кўпайтирди. 2015 йилда олтин экспорти ҳажми 823,9 млн. АҚШ долларидан ошди, 2016 йилда - 738,2 млн. АҚШ доллари, 2017 йилда - 1,6 млрд. АҚШ доллари, 2018 йилда - 2,91 млрд. АҚШ доллари ва 2019 йилда - 4,92 млрд. АҚШ доллари.


16-03-2016 | 16:38\nZAMIN.UZ / Технология / 16 Март 2016 года480\nBeeline “Донор куни” акциясини ўтказди. Бир кун ичида компания ходимлари ўнлаб қон ва унинг таркибий қисмлари дозаларини топширдилар. Топширилган қон махсус лабораторияларда 9 турли анализ туридан ўтади ва барча қоидаларга жавоб берганлари кейинчалик фойдаланиш учун касалхоналар, туғруқхоналар ва клиникаларга бериб юборилади. Тадбир Республика Қон қуйиш Маркази билан биргаликда ташкил этилди.Ҳалқаро соғлиқни сақлаш ташкилоти статистикасига кўра, дунёдаги ҳар учинчи инсон ҳаётида бир маротаба бўлса ҳам донор қонига муҳтож бўлади. Мамлакатнинг хавфсиз қонга бўлган асосий эҳтиёжларини қондириш учун камида 1% аҳоли қон топширишининг ўзи кифоя.


ЎзА - Она тилида тасаввур қилиш қаҳрамонликдир\n15.05.2019 22:43 Чоп этиш версияси\nОна тилида тасаввур қилиш қаҳрамонликдир\nҲар биримиз ҳаётда зиммамиздаги вазифаларни бажаришдан ташқари бебаҳо она тилимизни асраш ва унинг хазинасини бойитишга масъулмиз. Чунки тил яшаса, миллат яшайди! Тўғри, дунёнинг кўп жойларида ўзбеклар истиқомат қилади. Лекин ўзбек тилини кўз қорачиғидай асрайдиган, унинг хазинасини бойитадиган, дунё миқёсида нуфузини кўтарадиган, келгуси авлодларга бебаҳо мерос сифатида етказадиган жой битта, бу – Ўзбекистон!\nҚулиев ва Айтматов таъкидлаган ҳақиқат\nЙиллар, асрлар оша яшаб келаётган буюк зотларнинг ҳикматлари бизни ҳайратга солиши билан бирга билимимизни бойитади, эзгу ишларга ундайди. Мен таниқли болқор шоири Қайсин Қулиевнинг (1917-1985) қуйидаги сўзларини ўқиганда, эсга олганда унинг теран мазмунидан ҳайратга тушаман: “Шеърият икки карра кучлидир, агар у шоирнинг юрак қони билан ёзилса ва шахсий ибрати билан мустаҳкамланса. Менинг эътиқодим шу: шоир она Ватани учун оғир дамларда олдинги сафларда бўлиши керак. Қўрқоқлик ва лоқайдлик шоирларга ёт хислатдир, бу она тилида тасаввур қилишни билмаслик ва жозибасини ҳис эта олмасликка ўхшайди”.\nШоирнинг бу сўзларини шарҳлаган машҳур қирғиз ёзувчиси Чингиз Айтматовнинг (1928-2008) қуйидаги фикрлари мени янада кўпроқ ҳайратга солади: “Эътибор беринг, она тилида тасаввур қилиш қаҳрамонликка тенглаштириляпти. Қаҳрамонлик фақатгина аскарларнинг жангда кўрсатган ботирлиги эмас. Қайсин Қулиевнинг ўзи буни жанг майдонларида неча марта исботлаган: у Иккинчи жаҳон уруши даврида десантчи бўлиб хизмат қилган. Тинчлик давридаги қаҳрамонлик келажакни йўқ қилишга таҳдид солаётган ҳар қандай хавфларни енгиб ўтишдир”.\nДесантчиларнинг олтин қоидаси\nУруш вақтида десантчилар жанговар топшириқни бажариш учун самолётда душман ҳудудига ташланган. Агар десантчи парашютини юз метрдан баландда очса, душманларнинг тирик нишонига айланган. Агар парашютни юз метрдан пастда очса, парашют очилмай қолса ёки кечроқ очилса, десантчи ерга урилиб жон берган. Мард десантчилар душман ўқидан ҳалок бўлишдан кўра ерга урилиб жон беришни афзал кўришган ва парашютини ерга юз метр қолганда очишган. Қайсин Қулиев ҳам десантчиларнинг шу олтин қоидасига амал қилган ва жанговар топшириқларни бажарган.\n1942 йилда жанговар топшириқни бажариш чоғида оғир яраланган Қулиев Чебоксардаги ҳарбий госпиталга олиб келинган. Радио мухбирлар бир оз соғайиши билан унинг шеърияти ҳақида эшиттириш тайёрлашган. Бу эшиттиришни Ёзувчилар уюшмасида ишлаётган таниқли адиб Александр Фадеев машҳур шоир Борис Пастернак билан бирга тинглаган ва улар ёш шоирнинг истеъдодига тан беришган. Дарҳол Ёзувчилар уюшмаси номидан ҳукумат раҳбарига таклифнома ёзиб, Қайсин Қулиевни урушга чақирилмайдиган ижодкорлар рўйхатига киритишни сўрашган ва тасдиқнома – бронь олишган. Соғайган шоир Москвага келиб, бир қанча адабий учрашувларда иштирок этган, кейин Фадеев ва Пастернакка ғамхўрликлари учун миннатдорлик билдирган. “Менинг ўрним Ватан учун жанг қилаётган сафдошларим ёнида”, дея бронь бўлишига қарамасдан фронтга жўнаб кетган. Чунки у десантчи эди. Десантчи ўзидан кўра сафдошини кўпроқ ҳимоя қилиши керак.\nМен халқим билан бирга бўламан\nЁзувчилар уюшмаси Қайсин Қулиев асарларини 1943 йилда Давлат мукофотига тавсия этади. Бу мукофот унга 1944 йил апрель ойида берилиши керак эди. Бироқ, 1944 йил 8 март куни икки соат ичида 38 мингдан зиёд болқор халқи асоссиз равишда Ўрта Осиёга мажбуран кўчирилди. Бу вақтда яраланган Қулиев яна ҳарбий госпиталда даволанаётган ва топшириқни бажариш чоғида кўрсатган қаҳрамонлиги учун жанговар орден билан мукофотланганди. Яна Ёзувчилар уюшмаси ҳукумат раҳбарига таклифнома ёзиб, Қайсин Қулиевни ҳимоя қилади ва унинг мамлакат истаган жойида, ҳатто ўзи туғилган Чегем туманида, Москвада яшашига рухсат олади. Соғайиб Москвага келган Қулиев яна Фадеев ва Пастернакка ғамхўрлик учун раҳмат айтади. “Мен халқим билан бирга бўлишим керак”, дея Қирғизистонга йўл олади. У Фадеев тавсиясига кўра, Қирғизистон Ёзувчилар уюшмаси рус адабиёти бўлимида ва адабий журналнинг рус адабиёти бўлимида иш бошлайди.\nТилнинг аҳамиятини теран англаган Қайсин Қулиев қирғиз тилини мустақил равишда тезда ўрганиб олади. Аслида, қирғиз, болқор, ўзбек ва бошқа тиллар туркий тиллар оиласига киради. У қирғиз адибларининг асарларини рус тилига ўгира бошлайди. Қулиевнинг қирғиз тилини қанчалик ўргангани ва таржимонлик маҳоратига биргина мисол келтириш билан кифояланамиз. Қайсин оға маслаҳати асосида ёзилган ва у рус тилига таржима қилган Тугалбой Сидиқбековнинг “Тоғ ўғли” романи Давлат мукофоти билан тақдирланган. Муҳими, Қайсин Қулиев рус тилини яхши билгани ҳолда умри давомида болқор тилида ижод қилди ва болқор тилининг дунё тиллари оиласида яшаб қолишига беқиёс ҳисса қўшди.\nАйтматов нега ветеринария техникумида ўқиган?\nЧингиз Айтматовнинг отаси қатағон даврида қатл этилгани учун унинг ўзи истаган олий ўқув юртида таҳсил олиши ва ёзган ижодини матбуотда эълон қилиши тақиқланган эди. Шу боис Айтматов олдин ветеринария техникумида, кейин қишлоқ хўжалиги институтида ўқиган. Умри давомида ёш истеъдодларни қўллаб-қувватлаган Қайсин оға Чингизни ҳам қаноти остига олади. У бутун жавобгарликни зиммасига олган ҳолда адабий журналда Чингиз Айтматовнинг ҳикоясини қирғиз тилида эълон қилдиради. Амалдорларда бу номга кўникма ҳосил бўлгандан кейин Айтматовнинг ҳикоялари рус тилида чиқа бошлайди. Қайсин Қулиев Чингиз Айтматовни Ёзувчилар уюшмаси аъзолигига қабул қилиш учун астойдил киришади ва мақсадига эришади.\nАлбатта, Қайсин Қулиев бу билан чегараланиб қололмасди. Москвадаги дўсти таниқли шоир ва жамоат арбоби Александр Твардовскийга хат ёзиб, Чингиз Айтматовнинг Олий адабиёт институтига ўқишга киришига ёрдам беришини сўрайди ва Айтматов шу даргоҳда ўқий бошлайди. Кейин у Айтматовнинг “Жамила” қиссаси нуфузли журналда чоп этилишига ва китоб ҳолида нашр қилинишига ёрдамлашади. Чингиз Айтматовнинг бундан кейинги ҳаётини – қирғиз халқи ҳаётидан олинган асарлари билан миллатини дунёга танитганини кўпчилик билади.\nСаҳрои кабир қандай пайдо бўлган?\nБундан чорак аср илгари ўсимликшунос олима билан суҳбатлашгандим. У бехосдан “Саҳро бўлиш қандай бошланади?” дея савол берди ва ўзи жавоб қайтарди: “Саҳро бўлиш уйингиз атрофидаги битта гиёҳни бекорга юлишдан бошланади”. Олима бу гапни айтганда, Саҳрои кабир остида катта шаҳар қолдиқлари ҳали аниқланмаганди. Демак, ўша қадимий шаҳарда кимдир битта ўсимликни, бошқаси иккинчи, яна бири учинчи ўсимликни йўқ қилган... Оқибатда Африка қитъасининг 25 фоизини эгаллаган Саҳрои кабир пайдо бўлган.\nБу жараён тилга ҳам тааллуқли. Бугун кимдир она тилимиздаги битта сўзни унутса, эртага бошқаси иккинчи сўзни, индинга биров учинчи сўзни ёдидан чиқарса “саҳролашиш” бошланади. Олимларнинг дунёда 7500 дан ортиқ тил бўлгани тўғрисида илмий фаразлари бор. Қани улар? Ҳатто кўплаб тилларга алифбосини улашган лотин тили ҳам унутилган. Шу боис Қулиев ва Айтматов она тилида тасаввур қилиш ва жозибасини ҳис этишни қаҳрамонликка менгзашган. Токи биз она тилимиз – ўзбек тилида тасаввур қилиб, жозибасини ҳис этар эканмиз, жаҳонда ўзбек тили ҳам, ўзбек миллати ҳам, Ўзбекистон ҳам яшайди.\nСпартакиада – мустабид тузум чайнаган сақич\nОна тилимизда мавжуд сўзлар ўрнига керак-нокерак чет сўзларни ишлатиш, воқеликка зид атамаларни қўллаш луғат бойлигимизга салбий таъсир кўрсатади, айниқса, ёш авлод таълим-тарбиясига зарар етказади. Кимдир гап исботи билан бўлсин, дея луқма ташлаётгандир. Ўтган йили пойтахтимизда Тошкент спартакиадаси ўтказилди. Спортда олимпиада атамаси Олимп шаҳри ўйинлари маъносида қўлланилади. Демак, спартакиада нима эканини аниқлаш учун Спартак кимлигини билишимиз керак. Бунинг учун мустабид тузум сиёсати асосида тайёрланган Ўзбекистон Совет энциклопедияси (ЎзСЭ)га мурожаат қиламиз.\nСпартак – қадимги Римда милоддан аввал 74 (ёки 73)-71 йилларда бўлиб ўтган қуллар қўзғолонининг раҳбари. Фракийлар қабиласидан, қул қилиб сотилган ва Капуя шаҳридаги гладиаторлар мактабига олинган. Гладиаторлар билан Везувийга қочиб, қулларнинг йирик қўзғолонига раҳбарлик қилган. Рим армиясига қарши жангда ҳалок бўлган (ЎзСЭ, 8-жилд, 1978 йил, 278-бет).\nСпартакиада – йигирманчи асрнинг 20-йилларида Европанинг баъзи мамлакатларида ишчиларнинг спорт иттифоқлари мусобақалари буржуа спорт бирлашмалари мусобақаларига қарама-қарши суратда спартакиада (Спартак шаънига) деб атала бошланган (Ўша китоб, 279-бет).\nЕвропанинг баъзи мамлакатларига ойдинлик киритсак. Дастлаб собиқ Иттифоқ мустабидлари ўз ишчи-хизматчилари, яъни спартаклари ўртасида ўтказилган мусобақаларни спартакиада деб номлаган. Кейин Иккинчи жаҳон уруши туфайли пайдо бўлган ЧССР ва ГДРда шундай номдаги мусобақалар ўтган. Йигирманчи аср охирига келиб, жаҳон харитасидан СССР, ЧССР, ГДР деган мамлакатлар номи йўқолди ва уларда ўтказилган спартакиадалар ҳам барҳам топди. Кўриниб турибдики, озод Ўзбекистоннинг озод фарзандлари ўртасида ўтказилаётган спорт мусобақаларининг қадимги Римдаги қулга ҳеч қандай алоқаси йўқ. Шу сабабдан истиқлол ғояси асосида яратилган Ўзбекистон Миллий энциклопедиясининг 2004 йилда чиққан 8-жилдига “спартакиада” атамаси ёш авлоднинг онгини заҳарламаслиги учун киритилмаган.\nМустақиллик йилларида қадриятларимизга мос “Алпомиш ўйинлари”, “Тўмарис ўйинлари”, “Умид ниҳоллари”, “Баркамол авлод” каби спорт мусобақаларига асос солинди. Пойтахтимизда ўтган мусобақани ҳам Тошкент спорт мусобақаси деб номлаш мумкин эди. Ёки олимпиада атамасидан келиб чиққан ҳолда Тошкентиада деб атасак, юнонлар ҳам, инглизлар ҳам, Беруний кашф этган уммон ортидагилар ҳам Тошкентда янги спорт мусобақасига асос солинганини билиб оларди.\nЎтган йили вазирлик, идора ва ташкилотлар ўртасида ҳам спорт турлари бўйича “Дўстлик спартакиадаси” ўтказилди. Қизиғи, унда шоҳмот-шашка мусобақалари ҳам бор эди. Тафаккур баҳслари ҳисобланмиш шоҳмот-шашканинг яроғ ишлатишдан бошқа нарсани билмайдиган Спартакка қандай алоқаси борлигини тушуниш қийин. Хуллас, уни оддий ва тушунарли қилиб “Дўстлик мусобақаси” деб номлаш ярашарди. Айрим ташкилотлар ҳам спартакиада ўтказишяпти. Унда ташкилот жамоаси оила аъзолари билан қатнашади, кучи етганлари бирор спорт турида мусобақалашади, бошқалари ишқибозлик қилишади. Тўкин дастурхон ёзилиб, ош тарқатилади, совриндорлар тақдирланади. Бундай тадбирларнинг номи спорт сайли дейилади. Ачинарлиси, ўқувчи-ёшлар ўртасида ҳам спартакиада ташкил қилинаяпти. Ўқувчи-ёшлар ўртасида ўтказиладиган мусобақаларнинг номи бор – “Умид ниҳоллари”, “Баркамол авлод”.\nТил ва миллатнинг ҳаёт манбаи\nИкки буюк адиб таъкидлаганидек, она тилида тасаввур қилиш, она тилида сўзлашиш ва унинг хазинасини бойитиш нафақат келажак авлодларимиз, балки инсоният олдидаги шарафли бурчимиздир. Чунки инсоният тиллари оиласида ўзбек тили, ўзбек миллати абадий яшаши керак. Шоир Қайсин Қулиев тўлқинланиб ёзганди:\nОна тилим! Жонли неъматсан бешак,\nБизга куч берасан ва завқли ижод.\nБиз сени эшитсак, сенда гаплашсак,\nДемак, биз ҳаётмиз, демак, биз ҳаёт!\nДарҳақиқат, она тилида тасаввур қилиш, она тилида сўзлашиш, она тилидаги сўзларни эшитиш тил ва миллат учун ҳаёт манбаи ҳисобланади.


15:19 04.09.2019 (Янгиланган 15:35 04.09.2019) Ҳавола олиш\nҚозоғистоннинг Жанаозен ҳокимлиги биноси олдида юзга яқин одам иштирокида митинг ўтказилди.\nТОШКЕНТ, 4 сен – Sputnik. Ўтган душанба куни Жанаозен шаҳар ҳокимлиги биноси олдида юзга яқин одам тўпланди. Йиғилганлар мамлакатда Хитой фабрикаларини қурмаслик талаби билан чиқишди. Sputnik Қозоғистон хабарига асосан.\nҚозоғистонда Хитойнинг 55 та заводи қурилади деган миш-мишлардан сўнг, мамлакат бўйлаб норозилик акциялари ўтказилди. Улар Олма-ота, Ақтўбе, Нур-Султонда қўллаб-қувватланди.\nҚозоғистон Ички ишлар вазири Ерлан Тургумбаевнинг сўзларига кўра, полиция Жанаозендаги ноқонуний митингларга қарши чора кўради.\n“Ижтимоий тармоқларда тарқалаётган хабар ноқонуний. Ноқонуний митингларни ўтказишга чақириқлар бўлса, ички ишлар органлари тегишли чора кўради. Ҳозирги кунда ҳаммаси тинч”, - деди ички ишлар вазири.\nВазир таъкидлашича, Қозоғистон ва Хитой ўртасида инвестиция битимлари имзоланган. Бироқ улар орасида одамларнинг эътирозига сабаб бўладигани йўқ.